title: New Yorkin isku 2017

text: New Yorkin isku 2017 tapahtui 31. lokakuuta 2017, kun New Yorkin Manhattanilla 29-vuotias mies ajoi autolla pyöräilijöiden päälle. Kahdeksan ihmistä kuoli ja 11 loukkaantui. Argentiinan ulkoministeriö ilmoitti, että viisi iskussa kuolleista ja yksi loukkaantuneista oli argentiinalaisia. Belgian viranomaisten mukaan yksi kuolleista oli belgialainen. Poliisi kertoi, että tapausta tutkitaan terrori-iskuna. Tekijä on kotoisin Uzbekistanista, ja viranomaislähteiden mukaan hän jätti käyttämäänsä ajoneuvoon viestin, jossa hän kertoi tehneensä iskun terroristijärjestö Isisin nimissä. Hän ajoi ihmisten päälle West Streetin pyörä- ja kävelytiellä lähellä uutta World Trade Centeriä. Lopulta mies törmäsi ajoneuvollaan koulubussiin, ja kaksi aikuista ja kaksi lasta loukkaantui.


title: New Yorkin isku 2017

text: Poliisi ampui epäiltyä vatsaan ja pidätti hänet. Mies vietiin sairaalahoitoon, ja hänen uskotaan jäävän henkiin.


title: New Yorkin isku 2017

text: Mies työskenteli Uberin kuljettajana.


title: New Yorkin isku 2017

text: Tekijä Sayfullo Saipov on kotoisin Uzbekistanista ja sai oleskeluluvan Yhdysvaltoihin vuonna 2010 green card -arvonnassa. Yhdysvaltain presidentti Trump ilmoitti välittömästi että haluaa peruttaa ohjelman ja haluaa maahanmuutto-oikeuden perustuvan kykyihin (merits). Trumpin mukaan Saipov sai maahan sukulaisuussuhteiden perusteella myös 23 perheenjäsentään.


title: GameXpo

text: GameXpo on Helsingin messukeskuksessa vuosittain järjestettävä pelitapahtuma. Vuonna 2019 tapahtuma järjestetään 15.–17.11.2019.


title: GameXpo

text: Tapahtuma järjestettiin ensimmäisen kerran vuonna 2016 ja toisen kerran vuonna 2017. Tapahtuma järjestettiin kolmannen kerran 2.–4.11.2018.


title: Spintires

text: Spintires on venäläisen Pavel Zagrebelnyyn kehittämä maastoajoon keskittyvä simulaatiopeli, jonka brittiläinen Oovee on julkaissut vuonna Windows-alustalle Steam-palvelussa.


title: Spintires

text: Spintires: MudRunner on jatkokehitetty versio, jonka Focus Home Interactive on julkaissut vuonna Windowsin lisäksi PlayStation 4 ja Xbox One -alustoille.


title: Spintires

text: Pelissä etenkin mudan käsittely on saanut positiivista palautetta. Maaston ja mudan muodonmuutokset ovat toteutettu grafiikkaprosessorilla suoritettavalla toiminnolla.


title: Maaloula

text: Maaloula on kaupunki Syyrian Rif Dimašqin maakunnassa al-Qutayfahin piirikunnassa maan pääkaupunki Damaskoksen koillispuolella. Kaupunki on yksi niistä harvoista paikoista, joissa puhutaan edelleen läntistä nykyarameaa. Vuonna 2004 Maaloulassa oli 2 762 asukasta ja sen väestö koostuu pääasiassa kristityistä.


title: Maaloula

text: Maaloula sijaitsee noin 60 kilometriä Damaskoksesta koilliseen ja 10 kilometriä Damskoksen ja Homsin väliseltä maatieltä länteen. Kaupunki on rakennettu hieman [amfiteatteri]]n tapaisesti aukkoon Qalamunvuorissa, jotka muodostavat Anti-Libanonvuorten viimeisen vuorijonon. Aukon toisella puolella on ylätasanko, josta johtaa kaksi solaa itse kaupunkiin.


title: Maaloula

text: Georgios Kyproslainen kirjoitti Maaloulasta käyttäen siitä nimeä "Magloula" ja mainiten sen olevan osa Libonin Foinikiaa. Yaqut al-Hamawi kirjoitti puolestaan Maaloulan olevan piirikunta eli "iklim" lähellä Damaskosta. 1600-luvulla kaupungissa toimi melkiittien ortodoksinen hiippakunta ja vuonna 1724 se liitettiin hallinnollisesti Saidnayaan. Osmanien joukot ryöstivät kaupungin vuonna 1850 näiden kukistaessa Baalbekin emiiri Muhammad Harfušin johtamaa kapinaa. Osa kapinallisten joukoista oli paennut kylään ilman sen asukkaiden suostumusta. Maaloulaa vastaan hyökättiin myös vuosina 1860 ja 1925.


title: Maaloula

text: Syyrian sisällissodan aikana kaupungin hallinnasta käytiin taisteluja kapinallisten ja Syyrian hallituksen välillä. Joulukuun 2013 jälkeen kaupunki vaihtoi käsiä vähintään neljään otteeseen. Osa kapinallisista kuului al-Qaedaan yhteyksissä olleeseen al-Nusran rintamaan ja 12 paikallista nunnaa otettiin panttivangeiksi. Nunnat vapautettiin maaliskuussa 2014 Qatarin välittämän vankeinvaihtosopimuksen jälkeen ja hallituksen joukot tukenaan Hizbollah valtasivat lopulta kaupungin saman vuoden huhtikuussa vallaten samalla muita alueita Qalamunvuorilla.


title: Maaloula

text: Toisen solan suulla on Pyhän Sergiuksen kirkko, jonka jotkin osat ovat peräisin Bysantin valtakunnan ajoilta.Muita kaupungin kirkkoja ovat Pyhän Leontiuksen kirkko ja Pyhän Eliaksen kirkko. Jälkimmäisestä on löydetty 300-luvulta peräisin oleva mosaiikki. Pyhän Theklan nunnaluostari kuuluu alueen tunnetuimpiin rakennuksiin. Monet rakennukset kärsivät vahinkoja sisällissodan taisteluiden aikana. Maaloula on ollut vuodesta 1999 Syyrian aielistalla Unescon maailmanperintöluetteloon.


title: Maaloula

text: Maaloulan asukasluku vuoden 2004 väestönlaskennan mukaan oli yhteensä 2 762. Osa kylän asukkaista on palannut taistelujen jälkeen, mutta osa on kadonnut. Kylän asukkaat ovat kristittyjä ja suurin osa heistä on kreikkalaiskatolilaisia eli melkiittejä. Kylässä puhutaan läntistä nykyarameaa, jota puhutaan vain yhteensä kolmessa kylässä Syyriassa. Kaksi muuta kylää ovat Bax'a ja Gubb'adin, mutta niiden asukkaat ovat nykyisin muslimeja.


title: Kuninkaanpihta

text:
Kuninkaanpihta ("Abies borisii-regis") on mäntykasvien heimoon kuuluva havupuu.
Se kasvaa jopa 45 m korkeaksi puuksi. (Korkein tunnettu yksilö on 60-metrinen puu Bulgariassa, joka kuuluu Bulgarian kaikkein korkeimpiin puihin.) Nuoret versot ovat vaaleankeltaiset. Neulaset ovat tiheässä, 2–3 cm pitkiä ja 2–3 mm leveitä. Kävyt muistuttavat kreikan- tai saksanpihdan käpyjä. Ne ovat tuoreina vaaleanpunaisia tai violetteja, 11–21 cm pitkiä ja 3–4 cm leveitä.


title: Kuninkaanpihta

text: Kuninkaanpihtaa kasvaa Balkanin niemimaan vuoristoissa, Bulgariassa ja Kreikassa, Serbiassa ja Makedoniassa.


title: Kuninkaanpihta

text: Kuninkaanpihta on luultavasti hybridi, joka on syntynyt saksanpihdan ja kreikanpihdan risteymänä. On myös ehdotettu, että se ei olisi ainakaan tuore risteymä vaan osa Välimeren seudulla kasvavaa lajiryhmää, josta Euroopan ja Lähi-idän pihdat ovat eriytyneet.


title: Kuninkaanpihta

text: Kuninkaanpihtaa kasvatetaan joulukuuseksi.


title: Siti binti Saad

text: Siti binti Saad (n. 1880–1950) oli Itä-Afrikassa tunnettu swahililaulaja. Siti oli Columbia Recordsin kautta ensimmäinen kaupalliseen levitykseen päässyt itäafrikkalainen esiintyjä ja hänen tyylilajinsa oli Sansibarilainen taarab.


title: Siti binti Saad

text: Siti binti Saad syntyi vuoden 1880 paikkeilla Fumban kylässä Sansibarin saarella. Hänen isänsä oli taustaltaan nyamwezi maanviljelijä ja äiti mzigua savenvalaja. Lapsena Sitiä kutsuttiin nimellä "Mtumwa" eli orja. Halventavien nimien antaminen lapsille on swahilien perinne. Siti ei käynyt nuorena koulua ja oli lukutaidoton. Hänen vanhempansa halusivat tehdä hänestä äitinsä tapaan savenvalajan, mutta Siti ei oppinut ammattia. Sen sijaan hän teki töitä kantamalla äitinsä tekemiä saviruukkuja kaupunkiin. Hän meni myös naimisiin, mutta liitto oli onneton ja Siti muutti kaupunkiin. Paikallinen luutunsoittaja opetti hänet laulamaan ja puhumaan arabiaa. Noin 31-vuotiaana hän liittyi luuttua, mandoliinia ja tamburiinia soittaneeseen yhtyeeseen alkaen samalla käyttää nimeä Siti.


title: Siti binti Saad

text: Swahiliyhtyeillä oli Sansibarissa pitkä historia ja monista naislaulajista tuli tunnettuja. Tyyli tunnettiin nimellä taarab ja se oli peräisin arabiankielisestä hovimusiikista. Siti uudisti tyyliä esimerkiksi esittämällä sitä arabian sijaan swahilksi. Siti keräsi mainetta taitavana laulajana ja hän pääsi esiintymään Sansibarin sulttaani Khalifa bin Harubille, jolle yhtye oli tehnyt tarkoitusta varten oman laulunsa. Vuonna 1927 hänestä kiinnostui Columbia Records (His Master's Voice eli HMV), joka teki Sitin lauluista gramofonitallenteita Mumbaissa eli silloisessa Bombayssa. Siti tuli näin kuuluisaksi myös Brittiläisessä Intiassa. Siti äänitti yhteensä noin 100 laulua ja vuoteen 1931 mennessä hänen äänityksiään oli myyty arviolta 72 00:lle kuuntelijalle. Hän oli myös ensimmäinen kaupallisesti äänittämään päässyt itäafrikkalainen muusikko. Sitin palatessa Sansibarille hänen kansansuosionsa oli kasvanut entisestään ja hän matkusti esiintyen esimerkiksi Pemballa, sekä mantereella Keniassa, Tanganjikassa ja Ugandassa. Shaaban Robert kuuli Sitin esiintyvän ensimmäistä kertaa vuonna 1936 ja tutustui tähän Sitin viimeisten elinkuukausien aikana. Siti kuoli 1950 ja Shaaban Robert julkaisi hänen elämäkertansa "Wasifu wa Siti binti Saad" vuonna 1967.


title: Tikkakoski-Nyrölä

text: Tikkakoski-Nyrölä on Jyväskylän 10. suuralue. Tikkakoski-Nyrölään kuuluvat Nyrölän, Kuikan, Tikka-Mannilan, Tikkakosken ja Kuukanpään kaupunginosat.


title: Korir

text: Korir on muun muassa seuraavien henkilöiden sukunimi:


title: Hymy (täsmennyssivu)

text: Hymy voi tarkoittaa seuraavia:


title: Vaajakoski-Jyskä

text: Vaajakoski-Jyskä on Jyväskylän 12. suuralue. Vaajakoski-Jyskään kuuluvat Sulunperän, Jyskän, Väinölän, Haapaniemen, Vaajakosken, Kaunisharjun, Tölskän, Kanavuoren, Hupelin, Laajarannan, Oravasaaren, Pohjola, Pitkäjärven, Leppälahden ja Mehtovuoren kaupunginosat. Joulukuussa 2017 suuralueen väkiluku oli 14 681. Kerrostalohuoneistojen osuus alueen asuntokannasta oli noin 35 % vuonna 2016.


title: Luettelo Franz Ferdinandin saamista palkinnoista ja ehdokkuuksista

text: Tämä on luettelo skotlantilaisen rockyhtye Franz Ferdinandin saamista palkinnoista ja ehdokkuuksista.


text: Lähde:


title: Himavisa

text: Himavisa on FOX -kanavalla esitettävä visailuohjelma. Jokaisessa jaksossa neljä tiimiä ratkoo heidän kotonaan erilaisia tehtäviä ja kysymyksiä, jotka vaativat osaamista ja tietämystä eri aihealueista. Tiimit koostuvat tavallisista ihmisistä ja kisa alkaa, kun kotiovelle ilmestyy visatehtäviä sisältävä laatikko. Jokainen tiimi voittaa palkinnon joka määräytyy heidän keräämiensä, oikeiden vastauksien perusteella, saaduista pisteistä.


title: Himavisa

text: Ohjelma perustuu saksalaiseen formaattiin "Beat the Box". Ohjelman kertojana toimii Cristal Snow.


title: Nokia 2

text: Nokia 2 on suomalaisen HMD Globalin lokakuussa 2017 julkistama älypuhelin, joka perustuu Android-käyttöjärjestelmälle. Puhelin julkistettiin Intiassa.


title: Nokia 2

text: Puhelimessa on Android 7.1.1 Nougat -käyttöjärjestelmä, 4100 milliampeeritunnin akku, 8 gigatavun tallennusmuisti ja 1 gigatavun RAM-muisti, joka on laajennettavissa muistikortilla sekä 5 tuuman näyttö, 8 megapikselin takakamera, 5 megapikselin etukamera ja Qualcomm Snapdragon 212 -järjestelmäpiiri.


Sadan vuoden yksinäisyys – Parhaat 1980–1986 oli Matti Inkisen Sig-yhtyeen 30-vuotisen taipaleensa kunniaksi julkaiema kokoelmalevy. Se julkaistiin kahdella CD:llä.
Levyllä on monia yhtyeen tunnetuimpia kappaleita. Se tuo esille Matti Inkisen tuotannon SIG-yhtyeen kultakaudelta 1980-1986. Toki monia SIG-klassikoita jäi pois.


title: Sadan vuoden yksinäisyys – Parhaat 1980–1986

text: Albumi nousi Suomen virallisen lista sijalle 14, ja se pysyi listalla yhteensä kahdeksan viikkoa.


title: Shō Kimura

text: Shō Kimura (, s. 24. marraskuuta 1988) on japanilainen kärpässarjan nyrkkeilijä ja hallitseva WBO-liiton maailmanmestari painoluokassaan.


title: Shō Kimura

text: Kimura aloitti ammattinyrkkeilyn vuonna 2013 häviten ensimmäisen ottelunsa. Vuonna 2017 Kimura pääsi WBO-liiton mestaruusotteluun, jossa hän tyrmäsi Zou Shimingin yhdennessätoista erässä kohoten uudeksi WBO-liiton maailmanmestariksi.


title: Crazy People’s Right to Speak

text: Crazy People’s Right to Speak on Kajagoogoon yhtyenimellä "Kaja" julkaistu kolmas studioalbumi. Albumi julkaistiin 1985. Yhtye oli lyhentänyt nimensä halutessaan irti aikaisemmasta varhaisteinien purukumipop- imagosta. Yhtye oli supistunut trioksi rumpali Jez Stroden erottua. Kaja/Kajagoogoo hajosi pian albumin ilmestymisen jälkeen. Albumilta julkaistiin singleksi vain "Shouldn’t Do That."


title: Crazy People’s Right to Speak

text: Kaikki kappaleet säveltäneet Steve Askew, Nick Beggs ja Stuart Neale, sekä sanoittanut Nick Beggs.


title: Mustat silmät (vuoden 1987 elokuva)

text: Mustat silmät ("Oci ciornie") on Nikita Mihalkovin ohjaama neuvostoliittolais-italialainen draamakomedia vuodelta 1987. Ohjaaja laati italiankielisen elokuvan käsikirjoituksen yhdessä Aleksandr Adabashjanin ja Suso Cecchi D’Amicon kanssa, ja se perustuu Anton Tšehovin novelleihin. Pääosia näyttelevät Marcello Mastroianni, Jelena Sofonova, Silvana Mangano, Marthe Keller ja Pina Cei.


title: Mustat silmät (vuoden 1987 elokuva)

text: Kehyskertomuksessa 1900-luvun alun laivan tyhjässä ravintolassa italialainen Romano (Mastroianni) alkaa kertoa elämäntarinaansa toiselle matkustajalle, Pavelille (Vsevolod Larionov). Takaumassa arkkitehdiksi opiskellut köyhä Romano nai rikkaan perheen tyttären Elisan (Mangano). Avioliitto tai arkkitehdin ura eivät oikein ota sujuakseen, ja vuosia myöhemmin Romano rakastuu venäläiseen Annaan ja lähtee tämän perässä Venäjälle.


title: Mustat silmät (vuoden 1987 elokuva)

text: "Helsingin Sanomien" ensi-ilta-arvostelussa Mikael Fränti piti elokuvaa mestariteoksena. Hän sanoi elokuvan painavien teemojen (rakkauden moraali, äidin perintö, totuus ja valhe, petos ja itsepetos jne.) tulevan käsitellyksi jännittämättä ja pingottamatta. ”Mihalkovin elokuvassa venäläinen surumielisyys ja italialainen teatraalisuus lyövät sopusuhtaisella tavalla kättä.”


title: Mustat silmät (vuoden 1987 elokuva)

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Palokka-Puuppola

text: Palokka-Puuppola on Jyväskylän 11. suuralue. Siihen kuuluvat Palokan, Mannisenmäen, Rippalanmäen, Haukkamäen, Kirrin, Heikkilän, Pappilanvuoren, Hiekkapohjan, Matinmäen, Jylhänperän, Puuppolan, Saarenmaan ja Vertaalan kaupunginosat. Suuralue sijaitsee 5–6 kilometrin etäisyydellä kaupungin keskustasta.


title: Heikki Takkinen

text: Heikki Takkinen on tuottaja, toimittaja ja käsikirjoittaja, joka on työskennellyt mm. elokuvatuotannoissa sekä Yleisradion lastenohjelmissa. Tunnetuin lastenohjelmista on 1970-luvulla tehty lastenohjelma Noppa. Takkinen on tehnyt myös opetusohjelmia, mm. Opinportti-sarjaa. Hänet on palkittu Humanismin käsi -palkinnolla vuonna 1991 (elokuvien Kadunlakaisijat, Kiljusen herrasväen uudet seikkailut sekä Viiva Vinita tuottamisesta). Lisäksi hän on saanut Jussi-palkinnon vuonna 1991 elokuvan Kiljusen herrasväen uudet seikkailut tuottamisesta.


title: Tosimiehet (televisiosarja)

text: Tosimiehet on MTV-kanavalla syksyllä 2017 esitetty reality- ohjelma, jossa viisi suomalaista miestä käyvät läpi kuntoremontin fysiikkavalmentajansa Thomas Tallbergin kanssa.


title: Helsingin baanaverkko

text: Helsingin baanaverkko on Helsingin seudulle rakenteilla ja suunnitteilla oleva pyöräliikenteen edistämishanke. Verkon ensimmäinen osa, 1,3 kilometriä pitkä Baana, valmistui vuonna 2012 Helsingin keskustaan välille Länsisatama – Kansalaistori. Baanaverkon laajentamisen taustalla on tammikuussa 2014 kaupunginhallituksen hyväksymä Helsingin pyöräliikenteen edistämisohjelma, jonka tavoitteena on kasvattaa pyörän osuutta helsinkiläisten liikkumismuodoista. Kaupungin tavoitteena on saada nostettua pyörällä tehtyjen matkojen osuus 10 %:sta 15 %:iin vuoteen 2020 mennessä. Kaavoitetun baanaverkon pituus on 130 kilometriä.


title: Helsingin baanaverkko

text: Käytöstä poistuneen satamaradan kohdalle, Rautatiekatujen väliseen kuiluun, rakennettiin Helsingin seudun ensimmäinen pyöräliikenteen laatukriteerit täyttävä baana. Kaksisuuntaisten pyöräteiden lisäksi baanalle rakennettiin leveä väylä jalankulkua varten, pyöräliikenteen määrää mittaava anturi näyttöineen ja oleskelupaikkoja.


title: Helsingin baanaverkko

text: Jotta pyöräväylä voidaan määrittää baanaksi, tulee sen täyttää Helsingin kaupungin määräämät laatukriteerit. Väylän tulee olla tasoeroteltu muista liikennemuodoista, jotta pyöräliikenne sillä olisi katkeamatonta ja sujuvaa. Baanan pyöräliikenteelle allokoitu tavoiteleveys on yhteensä neljä metriä. Suunntteluprojektissa on tehty useita vaativia tunneli-, kallioleikkaus-, silta- ym. taitorakenneratkaisuja, sekä yhteensovitettu pyöräväylä pääradan liikenne- ja tilatarpeisiin.


title: Helsingin baanaverkko

text: Suunnitellun baanaverkon pituus on 130 kilometriä.


title: Korpilahden suuralue

text: Korpilahden suuralue on kuntien osa-aluetilastointia varten muodostettu suuralue Jyväskylässä. Suuralue vastaa alueeltaan Korpilahden kuntaa ennen sen liitosta Jyväskylään vuoden 2009 alussa. Suuralueen numero on 14. Se jakautuu edelleen 5 tilastoalueeseen, joihin kuuluu 15 pienaluetta. Koko Jyväskylän osa-aluejako on esitetty artikkelissa Luettelo Jyväskylän pienalueista. Kaupunginosajako ei ole yhteydessä suur-, tilasto- ja pienalueisiin, mutta Korpilahden suuralueella on 10 Jyväskylän kaupunginosaa.


title: Korpilahden suuralue

text: Vuonna 2009 Korpilahden suuralueella oli 5 071 asukasta ja vuonna 2016 sen asukasluku oli 4 960.


title: Korpilahden suuralue

text: 14 Korpilahden suuralue sisältää seuraavat tilasto- ja pienalueet:


title: Korpilahden suuralue

text: Korpilahden suuralueella on seuraavat kaupunginosat:


title: Mind Games

text: Mind Game, Mind Games tai Mindgames voi tarkoittaa seuraavia asioita:


title: Emma Dumont

text: Emma Dumont (s. Emma Noelle Roberts 15. marraskuuta 1994 Seattle, Yhdysvallat) on yhdysvaltalainen näyttelijä, malli ja tanssija. Hänet tunnetaan parhaiten ABC Family -kanavan "Bunheads" -sarjan Melanie Segalina ja NBC-kanavan "Aquarius" -sarjan Emma Karnina.


title: Emma Dumont

text: Dumont syntyi Seattlen kaupungissa vuonna 1994. Hän kävi peruskoulua Washingtonin suurimmassa koulussa, jonka jälkeen siirtyi opiskelemaan James A. Garfield High Schooliin. Dumont kuitenkin päätti keskittyä näyttelijän uraansa ja siirtyi täysin kotiopetukseen.


title: Emma Dumont

text: Musiikin ja teatterin linjaa Dumont opiskeli Orange County School of the Artsin penkeillä.


title: Emma Dumont

text: Balettia Dumont on harrastanut kolmevuotiaasta lähtien ja viulunsoiton hän aloitti neljävuotiaana.


title: Emma Dumont

text: Dumont on myös Mensan jäsen.


title: Emma Dumont

text: Dumont sai ensimmäisen elokuvaroolin vuonna 2009 ilmestyneestä komediasta "True Adolescents" ollessaan vain 12-vuotias.


title: Emma Dumont

text: Dumont voitti V magazinen mallikilpailun tammikuussa 2010, jonka myötä hän sai sopimuksen Ford-mallitoimiston kanssa.


title: Emma Dumont

text: Vuonna 2011 Dumont sai pääroolin ABC Family-kanavan "Bunheads" -sarjasta.


title: Oleh Ljaško

text: Oleh Valerijovytš Ljaško (, s. 3. joulukuuta 1972, Tšernihiv) on ukrainalainen toimittaja ja poliitikko, verh’ovna radan jäsen ja radikaalipuolueen johtaja.


title: Oleh Ljaško

text: Vanhempiensa erottua Ljaško kasvoi neuvostoliittolaisessa orpokodissa. Hän työskenteli paimenena Progress-kolhoosilla ja opiskeli traktorinkuljettajaksi.


title: Oleh Ljaško

text: Vuonna 1988 hän valmistui Harkovan H. S. Skovorodan kansallisesta pedagogisesta instituutista. Hän oli kiovalaisen "Nuori Kaarti" -lehden kirjeenvaihtajana ja vuodesta 1992 Ukrainan taloussuhteiden ministeriön lehden toimittajana.


title: Oleh Ljaško

text: Ljaško valittiin radaan vuosina 2006 ja 2007 Julija Tymošenkon ryhmittymän listoilta ja 2012 ja 2014 radikaalipuolueen listoilta.


title: Oleh Ljaško

text: Ljaško tuomittiin 1994 kuuden vuoden vankeuteen kavalluksesta ja petoksesta. Hänet kuitenkin armahdettiin vuotta myöhemmin ja rikosrekisteri pyyhittiin 1998.


title: Oleh Ljaško

text:
Vuonna 2010 tuntemattomat henkilöt julkaisivat videon Ljaškon rikostutkintaan kuuluneesta kuulustelusta vuodelta 1993, jossa hän kuvasi seksisuhdettaan Borja-nimiseen mieheen. Hänet erotettiin Julija Tymošenkon Batkivštšyna-puolueesta skandaalin vuoksi. Ljaško vakuutteli vuosia ettei ole homoseksuaali ja piti yllä korostettua macho-imagoa.
Ljaško on naimisissa ja hänellä on tytär.


title: Oleh Ljaško

text: Ukrainan korruption vastainen virasto alkoi tutkia syksyllä 2017 Ljaškoa. Ljaško on ilmoittanut voittaneensa kansallisessa lotossa kolme kertaa, jolla on hän ansainnut yhteensä 571 045 hryvniaa.


title: Oleh Ljaško

text: Itä-Ukrainan konfliktissa Ljaško on toiminut pataljoona Ljaško "Ukrainan" ja myöhemmin Šakhtarsk-pataljoonan kanssa. Ljaškon mukaan joukot toimivat sisäministeriön alaisuudessa.


title: Oleh Ljaško

text:
Amnesty International julkaisi elokuussa 2014 kuvauksen Ljaškon toimista itä-Ukrainassa. Ljaško matkusti aseistettujen miesten joukon kanssa seudulla kaapaten ja pahoinpidellen separatisteiksi syytettyjä ihmisiä. Tapaukset kuvattiin ja julkaistiin Ljaškon verkkosivulla.
Yhdessä videossa kaksi miestä, josta toinen nimetään DNR:n entiseksi "puolustusministeri" Igor Hakimzjanoviksi, on kädet selän taaksi sidottuna pakettiauton tavaratilassa huppu päässään. Toisessa videossa raahataan Luhanskin alueneuvoston jäsen Arsen Klintšajev toimistostaan ulos kuulusteltavaksi. Yhdessä videossa pakotetaan Slovjanskin pormestari allekirjoittamaan erokirje uhkaamalla heittää hänet alas neljännen kerroksen ikkunasta ja uhataan tappaa kaupungin poliisipäällikkö, joka ei ole pidättänyt tunnettu separatistia. Yhdessä videossa pahoinpidellään Stahanovin pormestari, joka on järjestänyt kaupungissaan äänestyksen alueen itsenäisyydestä.


title: Oleh Ljaško

text: 23. toukokuuta 2014 Ljaško julkaisi Facebook-sivullaan videon, jossa tapetaan Torezissa terroristiksi nimitetty separatistiaktivisti ampumalla häntä päähän. Toinen ammuttu mies kuoli sairaalassa. Miehet olivat valmistaneet separatismia kannattavia lentolehtisiä. Ljaško poisti postauksen muutaman tunnin kuluttua sen saatua yli 5000 "tykkäystä".


title: Oleh Ljaško

text: Ljaškon mukaan hänen sisarensa Viktorija ja veljensä Serhi taistelevat Novorossijan kapinallisten puolella.


title: Pentti Pakarinen

text: Pentti Lassi Pellervo Pakarinen (29. elokuuta 1924 Oulu – 27. joulukuuta 2007 Helsinki) oli lääkäri ja kansanedustaja.


title: Pentti Pakarinen

text: Pakarisen vanhemmat olivat johtaja Lauri Pakarinen ja Martta Johanna Tanninen ja puoliso vuodesta 1947 Sirkka Ilona Hovi. Hänellä on neljä lasta, Markku Antero (s. 1948), Hilkka Helena (s. 1951), Urpo Ilmari (s. 1956) ja Raimo Pellervo (s. 1960). Hän tuli ylioppilaaksi Pieksämäen yhteiskoulusta 1942 ja valmistui lääketieteen lisensiaatiksi 1951. Pakarinen toimi uransa alkuvaiheessa sekä yksityis- että kunnanlääkärinä, vt. rautatielääkärinä ja sairaalan johtajana. Hän oli presidentin valitsijamies 1962. Lääketieteen ja -kirurgian tohtoriksi 1970 väitellyt ja silmälääkäriksi 1966 erikoistunut Pakarinen oli Kuopion läänin vaalipiiristä valittu Liberaalisen kansanpuolueen kansanedustaja 20.2.1962–4.4.1966. Kunnallispolitiikassa Pakarinen toimi Suonenjoen kunnanvaltuuston jäsenenä. Ennen kansanedustajakauttaan hän toimi HYKSin silmäklinikan apulaislääkärinä, sitten silmäklinikan apulaisylilääkärinä 1970–1971, ylioppilaiden Helsingin terveydenhoitoaseman ylilääkärinä 1973–1978 ja vuodesta 1972 silmälääkärinä Helsingissä. Sodassa Pakarinen oli konekivääriryhmän ja -joukkueen johtaja, sotilasarvoltaan hän oli lääkintäluutnantti (1959).


title: Moskovan talouskorkeakoulu

text: Moskovan talouskorkeakoulu (Национальный исследовательский университет «Высшая школа экономики», НИУ ВШЭ, "Kansallinen tutkimusyliopisto 'Korkein taloustieteen koulu'", NIU VŠE, , HSE) on yksi Venäjän suurimmista yliopistoista. Se sijaitsee Moskovassa, mutta sillä on kampukset myös Pietarissa, Nižni Novgorodissa ja Permissä. Yliopisto on perustettu 1992. Tavoitteena oli uudistaa Venäjän taloustieteen opintoja, joita hallitsi marxilaisuus.


title: Moskovan talouskorkeakoulu

text:
Yliopistoon liitettiin 2012 Moskovan valtiollinen matematiikan ja elektroniikan instituutti (MIEM) ja kaksi ammatillista jatkokoulutusta antavaa oppilaitosta.
Syksyllä 2016 yliopistossa oli 31000 opiskelijaa, joista 22000 Moskovassa.
Yliopisto käyttää eurooppalaista Bolognan prosessin järjestelmää, eli sillä on nelivuotinen alempi korkeakoulututkinto ja kaksivuotinen maisterin jatkotutkinto.
Vuonna 2009 yliopistolle myönnettiin kansallisen tutkimusyliopiston status.


title: Hulluna rakkaudesta

text: Hulluna rakkaudesta ("Fool for Love") on Robert Altmanin ohjaama yhdysvaltalainen elokuva vuodelta 1985. Sen on käsikirjoittanut Sam Shepard oman näytelmänsä (suom. "Ikuisesti sinun") pohjalta, ja hän näyttelee myös elokuvan pääosaa. Muita keskeisiä näyttelijöitä ovat Kim Basinger, Randy Quaid ja Harry Dean Stanton.


title: Hulluna rakkaudesta

text: Kiertelevä cowboy (Shepard) palaa rakastettunsa (Basinger) ja juopon isänsä (Stanton) luo nuhjuiseen hotelliin keskilännessä. Kamarinäytelmän kaltaisessa elokuvassa esiin nousee kipeitä teemoja, kuten insestiä.


title: Hulluna rakkaudesta

text: "Helsingin Sanomien" videouutuusesittelyssä 1987 Mikael Fränti sanoo Shepardin tekstin käynnistyvän hitaasti mutta huipentuvan lopulta suorastaan trilleriksi. "Video-oppaassa" vuodelta 1994 Asko Alanen kehuu Shepardin roolisuoritusta ja tekstiä ja antaa elokuvalle neljä tähteä viidestä, mikä vastaa sanallista arviota ”erinomainen”.


title: Pekka Rokala

text: Pekka Rokala (s. 28. helmikuuta 1964 Ähtäri) on suomalainen laulaja-lauluntekijä. Aikansa erilaisissa harrastekokoonpanoissa soiteltuaan hän aloitti päätoimisen keikkailun ja musiikin tekemisen. Rokala keikkaili aktiivisesti trubaduurina mies, kitara ja huuliharppu -kokoonpanolla sekä huumorihahmo Limbo Laaksona, vuoteen 2014 saakka.


title: Pekka Rokala

text: Nykyisin Rokala toimii musiikin ja viihteen taustavaikuttajana, lauluntekijänä. Hänen sävellyksiään ja- tai sanoituksiaan ovat levyttäneet muun muassa Topi Sorsakoski, tangokuningas Kari Hirvonen ja Mika Peltonen.


title: Sormiruokailu

text: Sormiruokailu tai lapsentahtinen sormiruokailu


title: Sormiruokailu

text:
Suomenkielinen käännös "sormiruokailu" tulee englanninkielestä ”baby-led weaning”. Sormiruokailu ei ole uusi idea, mutta teorian siitä miksi ja miten se toimii, kehitti Gill Rapley. Hän on kirjoittanut aiheesta kirjan "Omin sormin suuhun" (WSOY, 2010) yhdessä Tracey Murkettin kanssa (alkuperäinen teos "Baby-led Weaning: Helping Your Baby to Love Good Food", 2008).
Sormiruokailussa on yksinkertaistetusti kyse siitä, että lapsen annetaan syödä itse. Länsimaissa kiinteisiin ruokiin siirrytään usein soseiden ja lusikalla syöttämisen avulla, jolloin vanhempi päättää mitä, milloin ja kuinka paljon lapsi syö. Sormiruokailussa lapsi saa itse päättää milloin hän on valmis siirtymään maistelemaan kiinteitä ruokia, siksi aiheesta puhutaan usein suomenkielessä myös lapsentahtisena sormiruokailuna.
Sormiruokailu vahvistaa vauvan itseluottamusta, sillä se etenee vauvan ehdoilla. Kiinteisiin siirrytään, kun vauva osoittaa pystyvänsä syömään itse ja edetään vauvan omaan tahtiin. Lähes kaikki vauvat osoittavat olevansa valmiita syömään kiinteitä tarttumalla ruokaan ja viemällä paloja suuhun, kun heille antaa siihen mahdollisuuden. Lapsi saa aluksi maistella, eikä haittaa vaikka hän ei ensimmäisinä kertoina onnistu syömään mitään. Lapsi saa päättää mitä, kuinka paljon ja missä tahdissa hän syö. Ruoka tarjoillaan paloina, ei soseena ja häntä ei syötetä missään vaiheessa. Vauva saa yhä halutessaan rintamaitoa tai korviketta, kunnes on valmis aloittamaan maidosta vieroituksen.
Sormiruokailu kehittää lapsen purentaa, sorminäppäryyttä ja käden ja silmän koordinaatiota. Sormiruokailevat lapset kokevat uusia muotoja ja koostumuksia ruoassa alusta alkaen, koska ruokaa ei tarjota lusikalla sosemuodossa. Saadessaan opetella pureskelua ja ruoan liikuttelua suussa, tulee lapsista nopeammin taitavampia ruoan käsittelijöitä kuin lusikalla syötetyistä lapsista. Kunnolla pureskelemaan oppimisesta on hyötyä myös puheen kehitykselle. Syödessään itse, lapsi syö vain tarpeellisen määrän, mikä saattaa ehkäistä riskiä ylipainoon vanhempana. Lapsi oppii nauttimaan ruokailuista, kun ruokahetket ovat mukavia ja lapsen itsevarmuutta vahvistavia.
Sormiruokailu mahdollistaa myös sen, ettei perheessä tarvitse kokata erikseen vauvalle ja muulle perheelle, kunhan ottaa huomioon pikkulapsille sopimattomat ruoka-aineet.
Sotku – sormiruokaileva lapsi sotkee paljon, mutta lopulta kaikkien lasten on opittava ruokailemaan itse, joten sotkuinen vaihe olisi lopulta edessä jossain vaiheessa. Kunhan lapsi saa opetella, ei sotkuinenkaan vaihe kauan kestä.
Useimmat lapset osoittavat kiinnostusta noin puolen vuoden iässä. Ensimmäisiä merkkejä lapsen valmiudesta ovat mm.: lapsi seuraa kiinnostuneena muiden ruokailua ja tavoittelee ruokia, lapsi saa poimittua ruoan käteensä ja vietyä sen suuhunsa sekä lapsi osaa istua suorassa syöttötuolissa tai sylissä.
Lapsen on ruokaillessa istuttava suorassa omassa syöttötuolissa tai sylissä. Kun lapsi valitsee itse suuhunsa laittamansa ruoan ja istuu suorassa ei tukehtumisvaara ole yhtään sen todennäköisempi kuin lusikallakaan syötettäessä. On tärkeää, että lapsi kykenee istumaan suorassa, missään nimessä hänen ei saa antaa syödä esimerkiksi sitterissä, sillä tämä taaksepäin nojaava asento voi aiheuttaa ruoan joutumisen väärään kurkkuun.
Sormiruokailevan lapsen kakomisrefleksi on erilainen kuin aikuisella. Aikuisella kakomisrefleksi laukeaa kielen takaosassa. Huoli sormiruokailevan tukehtumisesta liittyy usein siihen, että lapsi saattaa kakoa ruokaillessaan, mikä sekoitetaan tukehtumiseen. Reaktiot ovat yhteydessä toisiinsa, mutta eivät ole sama asia. Kakomisrefleksi laukeaa puolivuotiaalla paljon edempänä kielellä, joten kakomista tapahtuu paljon helpommin kuin aikuisella ja silloin sen aiheuttama ruokapala on vielä kaukana hengitystiestä. Kun 6-7 kk kakoo syödessään, ei se tarkoita, että ruoka olisi liian lähellä hengitystietä ja harvoin se on merkki siitä, että lapsi olisi tukehtumassa. Puolivuotias syömistä harjoitteleva lapsi ei todennäköisesti osaa tarttua sellaisiin ruokiin, joita olisi vaikea liikutella kielellään, kuten herneitä. Pinsettiote kehittyy vasta noin 9 kk iässä, johon mennessä pureskelun taitokin on kehittynyt paremmaksi.
Ensi kuukausina tarjotaan ruokaa, jota lapsen on helppoa ja turvallista viedä suuhun. Puolivuotias lapsi käyttää koko kämmentään tarttuessaan esineisiin, sama pätee myös ruokaan. Tässä iässä lapsen olisi siten pystyttävä sulkemaan käsi ruokapalan ympärille saadakseen siitä otteen. Palan täytyisi olla myös tarpeeksi pitkä, jotta se tulee nyrkistä ulos, sillä vauva ei osaa avata nyrkkiään tarkoituksella päästäkseen käsiksi ruokaan. Helppoja aloitusruokia ovat höyrytetyt vihannestikut tai –lohkot, myös parsakaalista saa hyvän otteen. Kypsä avokado leikattuna reilunkokoisiksi lohkoiksi on myös hyvä aloittamiseen ja siitä saa hyvän otteen. Ruokia, joita ei anneta tukehtumisvaaran vuoksi ollenkaan, ovat mm. pähkinät, kokonaiset viinirypäleet ja kirsikkatomaatit tai kivelliset hedelmät kivineen.
Tämä ensimmäinen vaihe kestää yleensä muutaman kuukauden, ja noin 8 kk iässä vauva pääsee käsiksi nyrkin sisällä olevaan ruokaan. Noin 9 kk iässä vauva osaa poimia pieniä esineitä etusormen ja peukalon otteella, joten hän osaa myös poimia pienempiä ruokapaloja.
Rapley, Gill & Murkett, Tracey: "Omin sormin suuhun", WSOY, 2010


title: Johan Vasara

text: Johan Vasara (s. 25. huhtikuuta 1988) on Koutokeinon kunnanhallituksen puheenjohtaja. Hänet valittiin tehtävään lokakuussa 2015.


title: Johan Vasara

text: Johan Vasara edustaa Norjan työväenpuoluetta (Ap).


title: Konstruaali

text: Sosiaalipsykologiassa konstruaali on yksilön tapa havaita, ymmärtää ja tulkita ympäröivää maailmaansa, ja eritoten itseensä kohdistuvaa toisten käytöstä tai toimintaa.


title: Konstruaali

text: Tutkijat ja teoreetikot käytännöllisesti katsoen psykologian joka alimuodon saralla ovat tunnustaneet subjektiivisen konstruaalin merkittävyyden, etenkin yksimielisyysharhan ja perusarviointivinouman käsitteisiin liittyen. Konstruaaleilla on merkittävä rooli "milloin tahansa ihmiset joutuvat kurkottamaan suoraan havaintoon tai kuvaukseen perustuvan tiedon ulkopuolelle, eritoten heidän joutuessaan päättelemään lisäyksityiskohtia aiheesta, sen kontekstista, tai tapahtumien merkityksestä ja lopputuloksista ympärillään." Toisin sanoen, henkilö todennäköisimmin käyttää konstruaalia, kun häneltä puuttuu toiminnalleen tarpeellista tietoa.


title: Konstruaali

text: Konstruaalin käsite ei ole uusi ja sen osaset on nähtävissä jo monien menneiden psykologien töissä, mukaan lukien Kurt Lewinin käsityksessä subjektiivisen todellisuuden tärkeydestä ja sen vaikutuksesta henkilön omaan merkittävyyteen; Kurt Koffkan hahmopsykologian teorioissa; ja Maurice Merleau-Pontyn viittauksissa henkilökohtaisiin tilanteisiin. Konstruaaleja pidettiin aiemmin esteinä ihmisen kyvylle havaita maailmaa, mutta nykyisin ne käsitetään mekanismeina selittää miten tai miksi henkilö ajattelee niin kuin ajattelee.


title: Konstruaali

text: Kognitiivisessa psykologiassa ollaan käsitelty konstruaalien käsitettä ehkä kaikkein tiiveimmin. Tämä näkyy alan painotuksessa ihmisten muodostamiin skeemoihin, "jotka auttavat havainnoijaa selvittämään epämääräisyyksiä, täyttämään aukkoja tiedossaan ja yleisesti ottaen löytämään ennustettavuutta ja selkeyttä." Alalla vaalitaan ideaa, että ihminen on riippuvainen tilanteen ulkopuolisiin tietolähteisiin muodostaessaan käsitystään ympäristöstänsä.


title: Konstruaali

text: Solomon Asch esitti tärkeän käsitteen konstruaaliteoriassa, todetessaan, "että viestin syvin sisältö voi muuttua siihen yhdistetyn lähteen funktiona." Hänen klassisin esimerkkinsä on lause: "pieni kapina…on hyvä asia." Lauseella on kuulijalle hyvin eri merkitys, kun se on Thomas Jeffersonin sanomaa, suhteessa siihen, kun se on Vladimir Leninin sanomaa. Lauseen merkitys ei kuitenkaan riipu vain sen sanojasta, vaan myös siitä, miten sen kuulija sen tulkitsee.


title: Konstruaali

text: Vuonna 1946 Solomon Asch toteutti yhden varhaisimmista tunnetuista empiirisistä kokeista ihmisten konstruaaleille. Tässä kokeessa Asch keskittyi ihmistuntemuksen muodostumiseen. Hän pyysi osallistujia perehtymään luetteloon persoonallisuuspiirteistä ja arvostelemaan ja/tai luonnehtimaan jokaisen luetellun piirteen haltijaa. Kokeen tulokset toivat esille kaksi erityyppistä ilmiötä: tietyn tyyppisten sanojen alku– ja suhteettomuusefektit. Alkuefektissä persoonallisuuspiirteet, jotka lueteltiin ensin, näyttivät vaikuttavan enemmän osallistujan mielikuvaan kyseisen piirteen omaavasta henkilöstä. Kuitenkin, Aschin löytämä vaihtelu kategoristen termien vaikutuksessa, kuten "lämpö" ja "kylmyys", viittaavat että nämä luetellut piirteet olivat "herkkiä vaihteleville tulkinnoille tai konstruaaleille–ja täsmällinen kytkeytynyt merkitys riippui osallistujan yleisemmin muodostamista mielikuvista.


title: Sadan vuoden yksinäisyys (EP)

text:
Sadan vuoden yksinäisyys (20-v juhla-EP) on raisiolaisen Sig-yhtyeen vuonna 1998 julkaisema levy, jossa
on yhtyeen aiempien kappaleiden uusia muunnelmia.


title: Lauluja rakastamisen vaikeudesta (SIG)

text: Lauluja rakastamisen vaikeudesta on SIGin kokoelma-albumi, joka julkaistiin elokuussa 1999 levymerkillä Megamania.


title: Johanna-vuodet 1980–1983

text: Johanna-vuodet 1980–1983 on SIGin kolmen levyn kokoelma-albumi, joka julkaistiin 7. marraskuuta 2014.


title: Johanna-vuodet 1980–1983

text: Ensimmäinen levy on koottu albumeista "Matkalla maineeseen" ja "Sudet", toinen levy pohjautuu albumeihin "Vuosisadan rakkaustarina" ja " ja kolmas levy sisältää singlejä, kappaleiden vaihtoehtoisia versioita sekä aiemmin julkaisemattomia äänityksiä.


title: Kutsut (elokuva)

text: Kutsut ("L’Invitation") on Claude Gorettan ohjaama sveitsiläis-ranskalainen draamakomedia vuodelta 1973. Goretta laati satiirisen elokuvan käsikirjoituksen yhdessä Michel Vialan kanssa. Elokuvan pääosaa esittää Michel Robin.


title: Kutsut (elokuva)

text: "Kutsut" oli ensimmäisiä Suomessa nähtyjä Sveitsin uuden aallon ohjaajien elokuvia 1970-luvun alkupuolella. Se sai elokuvateattereissa 8 510 katsojaa, minkä lisäksi sitä esitettiin elokuvakerhoissa.


title: Kutsut (elokuva)

text: Hiljainen ja ujo pikkuvirkamies saa suuren perinnön, ostaa komean omakotitalon ja järjestää työtovereilleen näyttävät tupaantuliaiset, joiden aikana ihmisten käytöksen kulissit alkavat murentua ja naamiot riisutaan.


title: Kutsut (elokuva)

text: Vuoden 1973 Cannesin elokuvajuhlilla "Kutsut" oli ehdolla Kultaisen palmun saajaksi ja voitti kaksi muuta palkintoa. Oscareissa se oli ehdolla parhaan vieraskielisen elokuvan sarjassa.


title: Kutsut (elokuva)

text: "Helsingin Sanomien" televisiosivulla helmikuussa 1986 Mikael Fränti pitää "Kutsuja" hauskana elokuvana, joka näyttää että syvä ystävyys on mahdollista, jos ihminen oppii nauramaan itselleen ja luopuu turhamaisuudestaan ja ennakkoasenteistaan.


title: Odessey and Oracle

text: Odessey and Oracle on englantilaisen rockyhtye The Zombiesin toinen studioalbumi. Albumi julkaistiin alun perin huhtikuussa 1968 Columbia Records -levy-yhtiöllä. "Odessey and Oracle" nauhoitettiin kolmen kuukauden aikana kesäkuun ja elokuun 1967 välillä Olympic Studios -studiolla Lontoossa. Kappale ”Time of the Season” julkaistiin singlenä, ja siitä tuli hittikappale vuoden 1969 alussa.


title: Maengmum Pimnitchakun Bumrungkit

text: Pimnitchakun Bumrungkit (thai: พิมพ์นิชกุล บำรุงกิจ, s. 5. marraskuuta 1995) paremmin tunnettu hänen lempinimestään Maengmum (thai: แมงมุม) on thai-kiinalainen näyttelijä, malli ja laulaja yrityksestä nimeltä TV THUNDER.


title: Maengmum Pimnitchakun Bumrungkit

text: Maengmum syntyi Samut Prakanissa, Thaimaassa. Hän on perheen toinen lapsi ja hänellä on yksi isosisko nimeltä Maengpor sekä yksi pikkuveli nimeltä Ice. Maengmum on 163 cm pitkä, painaa 45 kg ja hänen horoskooppinsa on Skorpioni.


title: Maengmum Pimnitchakun Bumrungkit

text: Maengmum kävi Samut Prakanin Poonpermpon tarhassa pienenä, valmistui Praditsueksa peruskoulusta Chantaburista, kävi Adventist Ekamai lukiota Bangkokissa, ja on tällä hetkellä opiskelemassa Bangkokin yliopistossa lentoyhtiö liiketoiminta johtoa, jonne hän värväytyi vuonna 2014. Aluksi hän aikoi opiskella elokuvaohjausta yliopistossa, koska se sopi hänen työhönsä, mutta sitten hän päätti opiskella lentoyhtiöiden liikkeenjohdon hallintaa, sillä se on todella mielenkiintoista sekä siinä oppii Englantia.


title: Maengmum Pimnitchakun Bumrungkit

text: Maengmum aloitti uransa viihdeteollisuudessa tulemalla TV-show-juontajaksi "Strawberry Cheesecake" yritykseen vuonna 2008. Sen jälkeen, kun hän lopetti televisio-juontajana olemisen vuonna 2010, hän alkoi esiintyä enemmän televisiossa, sarjoissa ja elokuvissa.


title: Maengmum Pimnitchakun Bumrungkit

text: Laulu-ura


title: Maengmum Pimnitchakun Bumrungkit

text: Maengmum julkaisi ensimmäisen virallisen biisinsä lokakuun 3, 2018 nimeltä "ยังไงก็เสียใจ (SORRY)". Kappale on Youtubessa, Spotifyssa ja muissa musiikki sovelluksissa. Maengmum lauloi tämän laulun livenä Thai TV ohjelmassa nimeltä Masterkey Lokakuun 5.


title: Maengmum Pimnitchakun Bumrungkit

text: Draamat


title: Maengmum Pimnitchakun Bumrungkit

text: Elokuvat


title: Maengmum Pimnitchakun Bumrungkit

text:
TV ohjelmat
Facebook


title: Maengmum Pimnitchakun Bumrungkit

text: Instagram


title: Maengmum Pimnitchakun Bumrungkit

text: Youtube


title: Maengmum Pimnitchakun Bumrungkit

text: Twitter


title: Maengmum Pimnitchakun Bumrungkit

text: ยังไงก็เสียใจ (SORRY) - Together With Me The Next Chapter OST (3. Lokakuuta 2018)


title: Mongolian parlamenttivaalit 2016

text: Mongolian parlamenttivaalit 2016 järjestettiin 29. heinäkuuta 2016. Äänestysjärjestelmää muutettiin edellistä vaaleista siten että pienempiä puolueita marginalisoitiin ja 150 000 äänestäjää ei kyennyt äänestämään koska he eivät kyenneet rekisteröitymään äänestäjiksi. Tulos hyväksyttiin vain jos vähintään 50 % kunkin vaalipiirin äänestäjistä kävi äänestämässä.


title: Mongolian parlamenttivaalit 2016

text: 12 puoluetta asetti ehdokkaita vaaleihin. Kansan tahto – vihreä puolue ei saanut osallistua sillä heillä oli epäselvyyksiä papereiden kanssa.


title: Eibsee

text: Eibsee on järvi eteläisessä Saksassa Baijerin osavaltiossa. Se sijaitsee noin 11 kilometriä Garmisch-Partenkirchenistä lounaaseen Zugspitze-vuoren juurella.


title: Eibsee

text: Eibseen vesi on kirkasta ja smaragdinvihreää, ja sen sanotaan olevan yksi Baijerin Alppien kauneimmista järvistä. Järvi on suosittu matkailukohde. Järven ympäri kulkee helppokulkuinen, mutta paljon korkeuseroja sisältävä 7,5 kilometriä pitkä vaelluspolku. Eibseen itärannalla on hotelli.


title: Eibsee

text: Hotellin lähettyviltä lähtee Eibsee-Seilbahn -köysirata Zugspitzen huipulle. Köysirata-aseman vieressä on Bayerische Zugspitzbahn hammasrata-asema, mistä pääsee myös Zugspitzen huipulle sekä Garmisch-Partenkircheniin. Garmisch-Partenkirchenistä pääsee järvelle myös linja-autolla.


title: Ossi Korkeamäki

text: Ossi Korkeamäki (5. lokakuuta 1974 Riihimäki – 12. maaliskuuta 2012) oli suomalainen taloustieteilijä ja työn taloustieteen tutkija. Hän työskenteli tutkijana Valtion taloudellisessa tutkimuskeskuksessa vuosina 1998–2012 ja edisti merkittävästi Tilastokeskuksen rekisteriaineistojen kehittämistä tutkimuskäyttöön.


title: Ossi Korkeamäki

text: Korkeamäki oli koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 2012 otsikolla "Essays on labour demand and wage formation".


title: Yhdysvaltain perustuslain 17. lisäys

text: Yhdysvaltain perustuslain 17. lisäys (engl. "Seventeenth Amendment to the United States Constitution") on Yhdysvaltain perustuslakiin tehty lisäys. Se hyväksyttiin kongressissa 13. toukokuuta 1912 ja ratifioitiin 8. huhtikuuta 1913. Lisäyksen mukaan Yhdysvaltain senaatin jäsenet on valittava kansanvaaleilla.


title: Yhdysvaltain perustuslain 17. lisäys

text: 17. lisäys muutti perustuslain ensimmäisen artiklan kolmatta pykälää. Alkuperäisen pykälän mukaan senaattoreiden valinta oli osavaltioiden lainsäädäntöelinten tehtävä: "The Senate of the United States shall be composed of two Senators from each state, chosen by the legislature thereof for six Years; and each Senator shall have one Vote." Lisäyksen ratifioinnin myötä sana "legislature", "lainsäädäntöelin", korvattiin sanalla "people", "kansa".


title: Newhavenin rautatieasema

text: Newhavenin rautatieasema voi tarkoittaa seuraavia:


title: Pietro Pellegri

text: Pietro Pellegri (s. 17. maaliskuuta 2001 Genova) on italialainen jalkapalloilija, joka edustaa Ligue 1:ssä pelaavaa Monacoa hyökkääjänä.


title: Pietro Pellegri

text: Hän on Genoan kasvatti. Hän on nuorin Serie A:ssa pelannut pelaaja tehtyään debyyttinsä Genoan paidassa 15 vuoden ja 280 päivän iässä.


title: Time of the Season

text: Time of the Season on englantilaisen rockyhtyeen The Zombiesin kappale, joka esiintyy yhtyeen vuoden 1968 albumilla "Odessey and Oracle". Kappaleen sanoitti kosketinsoittaja Rod Argent ja se nauhoitettiin Abbey Road Studios -studiolla elokuussa 1967. Kappale julkaistiin maaliskuussa 1968, ja siitä tuli hitti, nousten listojen kärkisijoille muun muassa "Billboardin" Top 100 -listalla.


title: Egyptin Maria

text: Pyhä Egyptin Maria ( , , : , , ; n. 344 Egypti – n. 1. huhtikuuta 421 Palestiina) on roomalaiskatolisessa, ortodoksisessa, orientaaliortodoksisessa ja anglikaanisessa kirkossa kunnioitettu ja myöhäisantiikkina elänyt naispyhimys, erakko ja entinen prostituoitu. Eräs tiedonlähde Marian elämästä on pyhän Jerusalemin patriarkka Sophroniuksen (n. 560 – 11. maaliskuuta 638) kirjoittama "Vita." Pyhimyksen reliikkejä on kunnioitettu Roomassa, Napolissa, Cremonassa, Antwerpenissä ja muutamassa muussa paikassa. Naisen nimissä on myös kirkkoja Napolissa ja kappeli Jerusalemin Pyhän haudan kirkossa. Egyptin Maria on siveyden, pahoista hengistä vapautumisen, kuumeen, ihotautien ja ruumiillisten kiusauksien suojeluspyhimys. Naisen juhlapäivää vietetään 1. huhtikuuta eli aprillipäivänä. Egyptin Marian suosio oli erityisen suurta keskiajalla esimerkiksi Ranskassa, Pyreneiden niemimaalla ja Keski-Euroopassa hartaus häntä kohtaan menestyi erityisesti Puolassa, Böömissä ja Unkarissa.


title: Egyptin Maria

text: Pyhä Egyptin Maria syntyi Egyptissä noin vuonna 344, muutti Alexandriaan 12-vuotiaana ja teki siellä työtä prostituoituna 17 vuotta. Kerrotaan, että hän ei laskuttanut palveluksistaan, vaan elätti itsensä kerjäämällä ja kehräämällä pellavaa. Lopulta pyhä Maria liittyi Jerusalemiin sinne pyhän ristin ylentämisen juhlan takia menossaolevien pyhiinvaeltajien joukkoon tarkoituksenaan vietellä ihmisiä. Perillä hän yritti seurata joukkoa, joka oli menossa kirkkoon kunnioitamaan Jeesuksen ristin reliikkiä, kun väitetysti yliluonnollinen voima esti häntä astumasta sisään. Tapahtuma sai hänet lopulta itkemään katumuksesta, mutta nähtyään Neitsyt Marian patsaan, rukoiltuaan häntä ja luvattuaan muuttavansa elämänsä, Egyptin Maria pääsi lopulta kirkkoon kunnioittamaan reliikiä. Myöhemmin pyhä Maria vetäytyi autiomaahan, jossa hän eli yksin erakkona 47 vuotta eläen yrteillä. Lopulta pappi, munkki ja pyhimys nimeltä Zosimus löysi hänet paastonajan retrettinsä aikana ja pyhä Maria pyysi papilta, että nainen voisi saada eukaristian häneltä seuraavan vuoden kiirastorstaina Jordanjoen lähistöllä. Nainen kertoi hänelle myös elämäntarinansa. Pappi totteli ja toi eukaristian, minkä jälkeen pyhä Maria pyysi tätä tulemaan ensi vuonna paikkaan, jossa oli alun perin tavannut tämän. Pyhä Zosimus palasi ja löysi Marian kuolleena, jonka luona oli kirjoitus, jossa luki, että hänet pitäisi haudata ja että hän oli kuollut vuosi sitten, samana yönä kun oli vastaanottanut eukaristian.


title: Egyptin Maria

text: Pyhän Egyptin Marian elämä voidaan jakaa seuraaviin vaiheisiin:


title: FanMail

text: FanMail on yhdysvaltalaisen tyttöbändin TLC:n kolmas studioalbumi, joka julkaistiin LaFace Recordsilla ja Arista Recordsilla 23. helmikuuta 1999. Albumin nimi on kunnianosoitus yhtyeen faneille, jotka lähettivät heille fanipostia TLC:n ollessa tauolla.


title: FanMail

text: "FanMail" sijoittui Billboard 200 -musiikkilistan 1. sijalle, myyden arviolta 318 000 kappaletta ensimmäisellä viikollaan julkaisemisen jälkeen. Albumi pysyi 1. sijalla viisi viikkoa. Suomessa albumi oli Suomen virallisen listan sijalla 26. kolme viikkoa.


title: FanMail

text: Albumi sai kahdeksan ehdokkuutta 42. Grammy-palkintogaalassa, muun muassa yhden ehdokkuuden kategoriassa Vuoden albumin Grammy-palkinto, ja voitti kolme. "FanMail" on TLC:n myydyin albumi yhtyeen albumin "CrazySexyCool" jälkeen.


title: Henry Brade

text: Henry Brade on suomalaisen Prasos Oy:n perustaja ja toimitusjohtaja sekä Suomen ensimmäisen bitcoin-aiheisen uutissivuston bittiraha.fi perustaja. Henry Brade on Suomen tunnetuimpia bitcoin vaikuttajia. Hänen perustamansa yritys Prasos toi Suomeen ensimmäisenä bitcoinien ostamiseen tarkoitetut käteisautomaatit. Prasoksen asematunneliin asentama bitcoin-automaatti oli myös Euroopan ensimmäinen laatuaan (https://www.is.fi/taloussanomat/art-2000001820313.html). Nykyisin Prasoksen automaatteja on yhdeksällä paikkakunnalla ja useimmissa niistä voi myös myydä bitcoineja.


title: Henry Brade

text: Braden mukaan bitcoin on äärimmäisen likvidi valuutta, jonka voi Prasoksen palveluiden avulla likvidoida euroiksi nopeasti suurillakin summilla (https://www.hs.fi/talous/art-2000005326129.html). Braden mukaan bitcoinilla on voimakas volatiliteetti, mutta se on ollut jatkuvasti laskussa. Bitcoinista on siis tullut hänen mukaansa entistä vakaampi valuutta. Braden mukaan bitcoinin arvonnousun voi odottaa kiihtyvän, kun uusien bitcoinien syntyminen vähenee. Uusien syntyvien bitcoinien määrä puolittuu neljän vuoden välein vuoteen 2140 mennessä, jonka jälkeen kaikki 21 miljoonaa luotavaa bitcoinia ovat olemassa eikä määrä enää kasva (https://bittiraha.fi/content/10-hyvaa-syyta-ostaa-bitcoineja-nyt) Braden yritys Prasos tarjoaa bittiraha.fi sivustollaan palveluita bitcoinien ostamiseen ja myymiseen. Vuonna 2016 Prasos osti yrityskaupassa Coinmotion.comin palvelun, jossa käyttäjät voivat ostamisen ja myymisen ohella myös säilyttää bitcoineja.


title: Henry Brade

text: Brade on ollut kysytty asiantuntija Suomessa bitcoiniin liittyvässä uutisoinnissa. Radio Rockilla häneltä on udeltu tietoja esimerkiksi bitcoinin pseydonyymista kehittäjästä Satoshi Nakamotosta sekä bitcoinin maineella ratsastavasta pyramidihuijaus onecoinista. Hän on ollut esiintyjänä myös kansainvälisissä konferensseissa kuten Nordic Private Capitalissa vuonna 2016.


title: SWV

text: Sisters With Voices, joka tunnetaan paremmin lyhenteellä SWV, on yhdysvaltalainen R&B-trio New Yorkista. Alun perin gospel-yhtyeenä vuonna 1986 perustetusta SWV:stä tuli yksi 1990-luvun menestyneimmistä R&B-yhtyeistä. Yhtyeellä oli useita hittikappaleita, muun muassa ”Weak”, ”Right Here”, ”I’m So into You” sekä ”You’re the One”. Yhtye hajosi vuonna 1998, mutta palasi uudelleen yhteen vuonna 2005. Vuoteen 2015 mennessä SWV on myynyt yli 25 miljoonaa levyä, tehden yhtyeestä yhden eniten myyneistä tyttöbändeistä.


title: TLC (täsmennyssivu)

text: TLC voi tarkoittaa jotain seuraavista:


title: Kauppatori

text: Kauppatori tarkoittaa aukiota, joka on tarkoitettu yksinomaan torikaupan harjoittamiseen. Kauppatorit sijaitsevat yleensä kaupungeissa tai muissa asutuskeskuksissa ja niitä esiintyy joka puolella maailmaa. Niillä järjestetään usein myös markkinoita. Suomessa kauppatoreja kutsutaan usein yleisesti toreiksi. Tunnettuja suomalaisia kauppatoreja ovat esimerkiksi Turun, Helsingin ja Kuopion kauppatorit. Kauppatorilla on yleensä myytävänä alueesta ja sesongista riippuen paikallisia käsitöitä, maataloustuotteita, leipomotuotteita sekä luonnon antimia, kuten marjoja.


title: Kauppatori

text: Kauppatorilla saa harjoittaa torikauppaa elinkeinolain säännösten puitteissa. Torilla voi olla torivalvoja, jolta myyntipaikka tavallisesti varataan ja joka toimii torin järjestyksenvalvojana. Torikauppias maksaa myyntipaikasta ennalta määrätyn torimaksun, joka voi olla torista riippuen päivä- tai vuosikohtainen. Maataloustuottajilla ja käsityöläisillä on kuitenkin oikeus harjoittaa torikauppaa tuottamistaan tuotteista ilman maksua ja elinkeinoilmoitusta, ellei myyntipaikkaan sisälly toripöytää tai kojua.


title: Kauppatori

text: Myyntipaikan koko on määritelty kullakin torilla ja se voi olla merkitty maahan. Torikaupan aukioloaika on tavallisesti merkitty liikennemerkin lisäkilvellä, ja aukiota voidaan muina aikoina käyttää muihin tarkoituksiin, kuten pysäköintialueena tai julkisten tilaisuuksien tapahtumapaikkana. Kauppatoreilla, kuten muillakin julkisilla paikoilla, noudatetaan yleistä järjestyslakia. On olemassa myös kauppatoreja, joilla tapahtuvaa torikauppaa ei ole erityisemmin säännelty.


title: Kauppatori

text: Yleensä kauppatorit ja -aukiot ovat muodostuneet kulkuväylien äärelle, jossa ne ovat olleet mahdollisimman suuren ihmisjoukon tavoitettavissa. Niinpä ne sijaitsevat lähes aina kaupunkien ja kylien ydinkeskustoissa. Teollisuusmaissa kauppatorien merkitys on vähentynyt kaupan alan muututtua esimerkiksi supermarkettien perustamisen myötä, mutta varsinkin kehitysmaissa torit ovat edelleen hyvin suuressa roolissa kaupankäynnin ja lähiympäristönsä talouden kannalta. Vielä 1900-luvun puolellakin Suomessa myytiin torikaupassa esimerkiksi hevosia, halkoja ja heinää, jotka ovat nykyään pääosin poistuneet toreilta. Myös muun muassa raa’an lihan ulkomyyntiä on terveyssyistä merkittävästi rajoitettu. Joissakin osissa maailmaa vastaavat myyntiartikkelit ovat sen sijaan vielä yleisesti myynnissä kauppatoreilla.


title: Kauppatori

text: Kauppatorin uudempi vastine on kauppahalli, joka tarkoittaa sisätiloissa sijaitsevaa pienmyyjien kauppapaikkaa. Ensimmäiset kauppahallit ovat peräisin keskiajalta, mutta runsaammin niitä alettiin rakentaa vasta uudella ajalla, pääasiassa torikaupan epähygienisuudesta johtuen. 1800-luvun lopulla kauppahallien yleistyminen vähensi torikaupan suosiota niin Suomessa kuin maailmallakin, mutta viime vuosikymmeninä kummankin kauppapaikan markkinaosuus on ollut tasaisen hitaassa laskussa.


title: True Confessions

text: True Confessions on brittiläisen tyttöbändin Bananaraman kolmas albumi. Heinäkuussa 1986 julkaistu albumi ei ollut kaupallinen menestys Britanniassa, mutta sai suurimmat myyntinsä ja listamenestyksensä Yhdysvalloissa, sijoittuen Yhdysvaltain albumilistojen kahdenkymmenen parhaimman albumin joukkoon. Suomessa albumi sijoittui Suomen virallisen listan sijalle 20.


title: Streckerin aminohapposynteesi

text: Streckerin aminohapposynteesi on sarja kemiallisia reaktioita, joissa aldehydi tai ketoni reagoi ammoniakin tai ammoniumsuolan ja vetysyanidin tai syanidisuolan kanssa muodostaen aminohapon. Streckerin aminohapposynteesi on teollisestikin tärkeä menetelmä aminohappojen valmistamiseen. Reaktio on nimetty kehittäjänsä saksalaisen kemistin Adolph Streckerin mukaan ja hän raportoi reaktion ensimmäisen kerran vuonna 1850.


title: Streckerin aminohapposynteesi

text: Streckerin aminohapposynteesi tapahtuu useille niin alifaattisille kuin aromaattisillekin aldehydeille ja ketoneille. Alunperin Strecker käytti reaktiossa ammoniakkia ja vetysyanidia, mutta nykyisin käytään ammoniumkloridia tai orgaanisia ammoniumsuoloja ja syanidisuoloja esimerkiksi natriumsyanidia. Reaktion ensimmäisessä vaiheessa ammoniakki tai amiini reagoi nukleofiilisella additioreaktiolla karbonyyliryhmän hiiliatomin kanssa. Näin muodostuu aminoalkoholi, josta eliminoituu vettä. Veden aliminoitumisen seurauksena muodostuu imiini. Nukleofiilinen syanidi-ioni reagoi elektrofiilisen imiinin kanssa additioreaktiolla ja tuotteena muodostuu aminonitriili. Tämä aminonitriili hydrolysoituu happamissa olosuhteissa aminohapoksi.


title: Streckerin aminohapposynteesi

text: Streckerin aminohapposynteesi on tärkeä muun muassa glutamiinihapon, lysiinin ja metioniinin teollisessa valmistuksessa. Reaktiosta on kehitetty myös asymmetrisiä versioita käyttämällä kiraalisia ammoniumsuoloja tai kiraalisia katalyyttejä.


title: Tarja Liljeström

text: Tarja Liljeström (s. 14. toukokuuta 1946 Helsingissä) on entinen suomalainen uimahyppääjä. Hänen merkittävimmät kansainväliset kilpailusaavutuksensa olivat seuraavat.


title: Tarja Liljeström

text:
Meksikon olympialaiset (1968): 14. sija naisten 3 metrin ponnahduslautahypyissä ja 17. sija naisten 10 metrin kerroshypyissä.
EM-kilpailut (Utrecht 1966): 6. sija naisten 10 metrin kerroshypyyissä ja 11. sija naisten 3 metrin ponnahduslautahypyissä.
Universiaadit (Tokio 1967): 5. sija naisten 10 metrin kerroshypyissä.
PM-kilpailuissa hän saavutti kaksi kultamitalia (3 metrin ponnahduslautahypyissä 1963 ja kerroshypyissä 1965), yhden hopeamitalin kerroshypyissä 1967 ja yhden pronssimitalin 3 metrin ponnahduslaudalla 1965.


title: Tarja Liljeström

text: Seuratasolla hän edusti Helsingin Uimareita. SM-kilpailuissa hän sai 3m:n ponnahduslaudalla kuusi kultamitalia (1961, 1962, 1963, 1964, 1966 ja 1968) ja kaksi hopeamitalia (1960 ja 1965) sekä kerroshypyissä viisi kultamitalia (1964, 1965, 1966, 1967 ja 1968), kaksi hopeaa (1962 ja 1963) ja yhden pronssimitalin (1961). Suomen hallimestaruuskisoissa hän sai vv. 1960-1968 yhteensä 10 kultamitalia, yhden hopamitalin sekä yhden pronssimitalin.


title: Tarja Liljeström

text: Masters MM-kilpailuissa hän sai (vv. 1992-2008) yhteensä 20 mitalia ja Masters EM-kilpailuissa yhteensä 27 mitalia (vv. 1989-2007).


title: Tarja Liljeström

text: Varsinaisen aktiiviuran jälkeen hän toimi uimahyppyvalmentajana vv. 1970-1985 Helsingin Uimareissa, Uimahyppääjien kerho Härvelissä sekä Tapiolan Uimareissa.


title: Tarja Liljeström

text: Suomen Uimaliitossa hän toimi uimahyppyjen johtoryhmän puheenjohtajana 1976-1983 sekä Uimaliiton johtokunnan jäsenenä 1980-1983. Euroopan Uimaliiton (LEN) masters-komitean jäsenenä hän oli 1994-2008 ja Kansainvälisen Uimaliiton (FINA) masters-komitean jäsenenä vv. 1997-2009.


title: Tarja Liljeström

text: Hän on toiminut uimahyppytuomarina lukuisissa kansainvälisissä kilpailuissa, mm. Moskovan olympialaisissa (1980) ja Los Angelesin olympialaisissa (1984).


title: T. J. Dillashaw

text: Tyler Jeffrey Dillashaw (s. 7. helmikuuta 1987 Sonora, Kalifornia) on yhdysvaltalainen vapaaottelija. Hän on UFC:n kääpiösarjan mestari marraskuusta 2017 lähtien. Dillashaw oli myös Ultimate Fighter: Team Bisping vs. Team Miller -turnauksen loppuottelussa.


title: T. J. Dillashaw

text: Dillashaw paini high schoolissa Jan Schulzin valmennuksessa ja oli nelinkertainen karsija ja kaksinkertainen Kalifornian osavaltion (CIF) karsija. Toisena vuotenaan hän sijoittui viidenneksi CIF osavaltion mestaruuskisoissa. Dillashaw:n painitilasto oli tuona kautena 45–7. Kolmantena vuotena hän sijoittui toiseksi CIF osavaltion mestaruuskisoissa ja saavutti kauden aikana tilastoksi 52–6.


title: T. J. Dillashaw

text: Menestyksekkään high school painiuran myötä hän sai apurahaa jatkaakseen painimista Kalifornian osavaltionyliopiston joukkueessa Cal State Fullerton Titansissa. Kaudella 2005–2006 Dillashaw:n ensimmäisen lukuvuoden painitilastoksi jäi 14–16. Hän matkusti kesällä 2006 ukrainaan harjoitellaakseen lisää painia. Toisena lukuvuotena Dillashaw oli menestyksekkäämpi tilastolla 17–14. Huhtikuussa 2007 hän sijoittui kuudenneksi yliopiston kreikkalais-roomalaisen painin mestaruuskilpailuissa Akron, Ohiossa alle 60-kiloisten sarjassa. Dillashaw sijoittui myös neljänneksi 2007 Pac-10 mestaruuskilpailuissa. Seuraavana vuonna 2008 Dillashaw sijoittui samaisessa Pac-10 mestaruuskilpailuissa neljänneksi tilastolla 22–10 neljällä selätyksellä. Hänet oli rankattu viimeisenä lukuvuotena yhdysvaltain kymmenenneksi parhaaksi painijaksi 60-kiloisten sarjassa. Hän oli uransa aikana myös kilpaillut kolmesti NCAA:n karsinnoissa.


title: T. J. Dillashaw

text: Valmistuttuaan Fullertonin yliopistosta Dillashaw siirtyi vapaaottelun pariin. Hänen yliopisto painivalmentaja Mark Muñoz kutsui Dillashaw:n Reign Training Centeriin harjoittelemaan vapaaottelua. Puolentoista vuoden jälkeen Muñoz ehdotti Dillashaw:ta liittymään Team Alpha Maleen. Hän otteli amatöörinä 2–0 tilastolla ennen ammattilaiseksi siirtymistä.


title: Natalia Dyer

text: Natalia Dyer (s. 13. tammikuuta 1997 Nashville, Yhdysvallat) on yhdysvaltalainen näyttelijä. Hän teki läpimurtonsa näytellessään Nancy Wheeleriä jännitystieteissarjassa "Stranger Things".


title: Norjanesikko

text: Norjanesikko ("Primula scandinavica") on esikkojen ("Primula") sukuun kuuluva monivuotinen kasvilaji. Norjanesikko on yleisesti ottaen hento sekä matalakasvuinen ruohovartinen kasvilaji, joka näyttää paljolti hennolta ja vähäkukkaiselta jauhoesikolta ("Primula farinosa"). Jauhoesikon lisäksi norjanesikko muistuttaa myös lapinesikkoa ("Primula stricta"), mutta lajit on erotettavissa toisistaan kukkien perusteella, ja lapinesikon lehtien alapinta ei yleensä ole jauhoinen, kuten norjanesikolla ja jauhoesikolla.


title: Norjanesikko

text: Norjanesikon lehdet ovat varren tyvellä yhtenä lehtiruusukkeena ja ne ovat kapeita, suikeita sekä tylppäkärkisiä. Lehtien alapinnat ovat vaalean jauheen peitossa, kuten jauhoesikollakin. Lehtiruusukkeen keskeltä kohoaa varsi, jonka päässä sijaitsevat kukat tiiviinä sarjana. Kukinnossa on tavallisesti kahdesta kahdeksaan pientä, violettia kukkaa. Kukkien verhiöt ovat vaaleajauheisia ja teriöt violetteja, keltanieluisia sekä liuskoittuneita kärkiään kohti leveneviksi liuskoiksi. Monista muista esikkolajeista poiketen norjanesikko on homostylinen eli sen kaikkien kukkien emien vartalot ovat yhtä pitkiä. Norjanesikko kukkii kesä–heinäkuussa.


title: Norjanesikko

text: Norjanesikko kasvaa tunturiseuduilla erilaisilla kosteilla ja kalkkipitoisilla kasvupaikoilla, kuten lapinvuokkonummilla, kalliohyllyillä sekä tulvaniityillä. Norjanesikkoa ei ole tavattu Suomessa ja Ruotsissakin se on harvinainen sekä rauhoitettu kasvilaji. Yleisesti ottaen norjanesikkoa tavataan lähinnä vain Skandien vuoriston alueilla.


title: Norjanesikko

text: Norjanesikko löydettiin 1840-luvun alussa. Nykyisin se on luokiteltu kansainvälisesti silmälläpidettäväksi (NT) lajiksi.


title: Gueorgui Makharadze

text: Gueorgui Makharadze (syntynyt noin vuonna 1962) on entinen georgialainen diplomaatti. Hän työskenteli 1990-luvulla diplomaattina Georgian Yhdysvaltain suurlähetystössä, jossa hän toimi lähetystön toiseksi korkea-arvoisimpana diplomaattina.


title: Gueorgui Makharadze

text: Yhdysvalloissa ollessaan Makharadze tuli tunnetuksi ongelmistaan paikallisten viranomaisten kanssa. Elokuussa 1996 Makharadzea epäiltiin Washington D.C.:ssa rattiojuopumuksesta, mutta diplomaattisen koskemattomuuden vuoksi hänet vapautettiin. 3. tammikuuta 1997 Makharadze ajoi 1,5 promillen humalassa huomattavaa ylinopeutta ja joutui tämän seurauksena onnettomuuteen, jossa yksi ihminen kuoli ja neljä muuta loukkaantui. Onnettomuuden jälkeen Georgian silloinen presidentti Eduard Shevardnadze päätti Yhdysvaltain ulkoministeriön pyynnöstä luopua Makharadzen diplomaattisesta koskemattomuudesta, minkä seurauksena Makharadze voitiin viedä oikeuteen yhdysvaltalaisessa tuomioistuimessa. Oikeudenkäynnissä Makharadze myönsi syyllisyytensä kuolemantuottamukseen ja hänet tuomittiin 7-21 vuoden vankeusrangaistukseen.


title: Gueorgui Makharadze

text: Makharadze istui tuomiotaan vuoteen 2000 asti yhdysvaltalaisessa vankilassa, jonka jälkeen hänet siirrettiin georgialaiseen vankilaan. Makharadze vapautettiin Georgiassa vankilasta alkuvuodesta 2002. Yhdysvaltain ulkoministeriö kritisoi julkisesti vapauttamispäätöstä, sillä Yhdysvaltojen mielestä Makharadzen olisi pitänyt istua tuomionsa loppuun saakka vankilassa.


title: Sugri

text:
Sugri ry on Turun yliopiston ylioppilaskunnan alajärjestö ja suomalais-ugrilaisen kielentutkimuksen opiskelijoiden ainejärjestö. Se on perustettu 1973. Muita ehdotuksia järjestön nimeksi olivat pöytäkirjan mukaan Ugor ja Surali. Sugri järjestää kaikenlaisia opiskelijatapahtumia, kuten sitsejä yhdessä muiden järjestöjen kanssa ja sukukansa-alueille suuntautuvia matkoja, viimeksi keväällä 2017 Vuokkiniemeen. Toimintaan kuuluu lisäksi suomalais-ugrilaisen kielentutkimuksen opiskelijoiden ja tutkijoiden edunvalvonta, jonka myötä mm. fennougristiikan perusteet saatiin suomen kielen ja suomalais-urilaisen kielentutkimuksen yhteisiin perusopintoihin.
Järjestössä on toiminut mm. useita myöhempiä oppiaineen työntekijöitä, kuten professori Sirkka Saarinen, joka toimi opiskeluaikanaan Sugrin puheenjohtajana.
Sugrin tunnuksena toimii uralilainen sielulintu, monien suomalais-ugrilaisten kansojen myyttinen apueläin, johon on merkitty linnun sydän muinaisen metsästysmagian mukaisesti. Sugrilinnun on epäilty esittävän metsoa tai sotkaa, mutta sen esikuvasta ei ole varmuutta. Järjestön opiskelijahaalarit ovat mustat, koska niillä haluttiin erottua suomen kielen ainejärjestöstä Kannasta, joka käyttää valkoisia haalareita.


title: Lusin kansakoulu

text: Lusin kansakoulu voi tarkoittaa seuraavia kansakouluja:


title: Internet Research Agency

text: Internet Research Agency (tunnetaan myös nimellä Pietarin trollitehdas) on Pietarissa toimiva venäläinen yhtiö, jolla on kytköksiä Kremliin. Yhtiön tehtävänä on levittää Kremlin propagandaa ja väärennettyjä uutisia. Yhtiö osti Yhdysvaltain vuoden 2016 presidentinvaalien aikaan mainostilaa Facebookissa. Mainokset pyrkivät lietsomaan eripuraa yhdysvaltalaisten äänestäjien keskuuteen mm. vertaamalla Hillary Clintonia Saatanaan, mainostamalla Donald Trumpin kampanjatilaisuuksia, esittämällä Bernie Sandersia seksuaalivähemmistöjen puolestapuhujana ja kutsumalla ihmisiä Donald Trumpin vastaisiin mielenosoituksiin tämän voiton varmistuttua.


title: Internet Research Agency

text: Internet Research Agency oli perustanut Twitteriin lähes 4000 tiliä, joilla kommentoitiin tai jaettiin sisältöä koskien Yhdysvaltain vuoden 2016 presidentinvaaleja.


title: Internet Research Agency

text: Yhtiön epäillään levittäneen valheellisia uutisia myös Britannian Brexit-äänestyksen aikaan vuonna 2016.


title: It’s About Time (SWV:n albumi)

text: It’s About Time on yhdysvaltalaisen R&B-yhtyeen SWV:n esikoisstudioalbumi, joka julkaistiin RCA Recordsilla 27. lokakuuta 1992. Albumia myytiin yli kolme miljoonaa kappaletta, eli se myi platinaa.


title: Atypical

text: Atypical on mustaa huumoria sisältävä komediasarja jonka Robia Rashid on luonut ja kirjoittanut Netflixille. Se keskittyy 18-vuotiaan Sam Gardnerin (Keir Gilchrist) elämään, jolla on autismi. Ensimmäinen kausi julkaistiin 11. elokuuta 2017, joka koostuu kahdeksasta jaksosta. Kriitikot vastaanottivat sarjan hyvin. Toisen kauden, 10 jaksoa, tuotanto varmistui 13. syyskuuta 2017.


title: Atypical

text: Sam Gardner, 18-vuotias Connecticutilainen autisti, ilmoittaa haluavansa aloittaa seurustelun. Hänen isänsä Doug on kamppaillut yhteyden saamisen Samiin ja on innoissaan, kun Sam lähestyy häntä neuvonantajana. Sam ymmärtää asiat väärin, ja ihastuukin terapeuttiinsa Juliaan. Hän kuitenkin aikoo etsiä ensin harjoitustyttöystävän, jotta osaa toimia Julian kanssa oikein.


title: Atypical

text: Äiti Elsa on tottunut suojelemaan Samia, ja huomatessaan Samin itsenäistyneen hän joutuu kamppailuun itsensä kanssa. Yöllä baarissa kavereidensa kanssa hän tapaa baarimikon ja aloittaa suhteen tämän kanssa. Samin nuorempi sisko, Casey, rikkoo kentän ennätyuksen juoksussa, ja saa urheilustipendin arvostettuun lukioon. Vaikka hän haluaisi mennä kouluun, hän on huolissaan siitä miten Sam pärjää ilman häntä.


title: Lee Taeyong

text: Lee Taeyong (kor. 이태용) (s. 1.heinäkuuta 1995 Seoul, Etelä-Korea) on eteläkorealainen artisti. Taeyong harjoitteli osana "SM Rookies" nimistä ryhmää ennen kuin hän debytoi johtajana ja räppärinä korealaisessa yhtyeessä NCT U(1. huhtikuuta 2016) ja myöhemmin hän debytoi johtajana ja räppärinä myös yhtyeen toiseen sub-unittiin NCT 127(7. heinäkuuta 2016). Taeyong toimii myös yhtyeen kasvoina, visuaalisena vahvistuksena, sivulaulajana ja päätanssijana.


title: Lee Taeyong

text:
Opiskeli Etelä-Korealaisessa taidekoulussa "SOPA" (Seoul School of Performing Arts).
SM Entertainment tarjosi Taeyongille harjoittelupaikkaa tämän koulun pihalla. Oli osa "Sm Rookies SR14B sub-unit" projektia. Hän harjoitteli laulamista, räppäämistä ja tanssimista.


title: Lee Taeyong

text: Taeyongilla on vaikea menneisyys takanaan parin skandaalin vuoksi, hänen esimerkiksi. väitettiin myyneen valetuotteita netissä. Taeyong on monia kertoja pyytänyt anteeksi tyhmiä asioita mitä hän teki nuorena. Nykyään hän on tiukka nuoremmille jäsenille ja yrittää opastaa heitä oikealla polulle, koska ei halua heidän tekevän samoja virheitä mitä hän on itse tehnyt.


title: Lee Taeyong

text: Lee on opiskellut koulussa Seoul School of Performing Arts (SOPA). Hänellä on sisko.


title: Lee Mark

text: Lee Mark (kor. Lee Min Hyung, 이민형) (s. 2. elokuuta 1999 Vancouver, Kanada) on eteläkorealainen artisti. Mark on kuitenkin kotoisin Vancouverista Kanadasta. Mark on nuoresta asti ollut mukana levy-yhtiö SM Entertainmentin projektissa "SM Rookies". SM Rookieissa Mark oli neljä vuotta, kunnes hän debytoi räppärinä yhtyeessä NCT U (1. huhtikuuta 2016). Myöhemmin hän debytoi myös alaryhmässä NCT 127 (7. heinäkuuta 2016) ja viimeisimpänä Mark debytoi johtajana kolmanteen alaryhmään NCT Dream (24. elokuuta 2016). Mark on NCT:n ainoa jäsen, joka on debytoinut kaikissa alaryhmissä tähän mennessä.


title: Lee Mark

text: Mark valittiin SM Rookieihin Kanadassa pidettävässä auditioneissa vuonna 2013. Kun Mark oli valittu yhdeksi SM Rookieista hän muutti koreaan erittäin nuorena treenaamaan K-Idoliksi. Kolmen vuoden harjoittelun jälkeen Mark onnistui debytoimaan ja hän onkin tähän mennessä debytoinut kolmessa eri sub-unitissa (NCT U, NCT 127 ja NCT Dream)


title: Lee Mark

text: Mark on myös yhteistyössä tehnyt musiikkia EXO:n Xiumin:in ([https://www.youtube.com/watch?v=gfbRLbMuGSs [STATION] 시우민 X 마크 'Young & Free']) ja Park Jae-Jung:in ([https://www.youtube.com/watch?v=wFPd3eN64mc [STATION] 박재정 X 마크 'Lemonade Love'] ) kanssa.


title: Sierra Leone Independence Medal

text: Sierra Leone Independence Medal oli kuningatar Elisabet II:n myöntämä mitali, joka myönnettiin Britannian antaessa Sierra Leonelle itsenäisyyden. Mitali myönnettiin kunnianosoituksena Sierra Leonen kuninkaallisten asevoimien, Sierra Leonen laivaston vapaaehtoisille sekä Sierra Leonen poliisivoimien jäsenille, jotka palvelivat Sierra Leonen itsenäistyessä 27. huhtikuuta 1961 sekä Britannian asevoimien jäsenille, jotka komensivat Sierra Leonen kuninkaallisia asevoimia.


title: Park Jisung

text: Park Jisung (kor. 박지성)(s. 5.helmikuuta Soul, Etelä-Korea) on Etelä-Korealainen artisti. Jisung depytoi yhtyeen NCT sub-unitissa NCT Dream (24. elokuuta 2016). Jisung oli osa "SM Rookies" projektia ennen depytoimistaan. Hän on tunnettu erikoisesta tanssityylistään "popping" ja "locking". Jisung on NCT:n maknae (nuorin jäsen).


title: Anita Rubin

text:
Anita Rubin (31. lokakuuta 1952 Helsinki – 2. huhtikuuta 2015 Turku) oli suomalainen tulevaisuudentutkija, jonka erityisalue oli nuorten tulevaisuuskuvat. Hän kuului alan uranuurtajiin Suomessa.
Rubin toimi Tulevaisuuden tutkimuksen seuran pääsihteerinä vuosina 1988–1989 ja oli World Futures Studies Federation:in hallituksen jäsen vuosina 1997–2000 ja myöhemmin vuodesta 2003 lähtien. Hän toimi pääasiallisesti Turun yliopiston Tulevaisuuden tutkimuskeskuksen alaisuudessa. Hänelle myönnettiin työstään esimerkiksi Tulevaisuuden tutkimuksen seuran ensimmäinen Tulevaisuuspalkinto vuonna 1990 sekä Rooman Klubin perustajan Aurelio Peccein mukaan nimetty Aurelio Peccei Prize vuonna 2002. Tämä palkinto myönnetään ihmisille jotka ovat sitoutuneet jättämään jälkipolville paremman maailman.


title: Anita Rubin

text: Tutkijana Anita Rubin keskittyi erityisesti suomalaisten nuorten tulevaisuudenkuviin. Yksi merkittävä löytö oli nuorten tulevaisuudenkuvien huomattava jakautuneisuus, jossa nuorten omaa tulevaisuuttaan ja maailman tulevaisuutta koskevilla mielikuvilla ei enää ole yhteyttä toisiinsa.


title: Jung Jaehyun

text: Jung Jaehyun (kor. Jung Yoon Oh, 정윤오) (s. 14. helmikuuta 1997 Seoul, Etelä-Korea) on eteläkorealainen artisti. Jaehyun kuuluu yhtyeen NCT kahteen sub-unittiin NCT U ja NCT 127. Hän oli ennen debytointiaan osa "SM Rookies" projektia.


title: Jung Jaehyun

text: Ennen kuin Jaehyun liitettiin sub-unittiin NCT U hän asui ja opiskeli Yhdysvalloissa neljä vuotta.


title: Jerome Powell

text: Jerome Hayden Powell (s. 4. helmikuuta 1953 Washington, D.C.) on yhdysvaltalainen juristi. Barack Obama nimitti hänet Yhdysvaltojen keskuspankin johtokunnan jäseneksi vuonna 2012, ja 2. marraskuuta 2017 Donald Trump nimitti hänet keskuspankin pääjohtajaksi. Aikaisemmin Powell on toiminut juristina sekä työskennellyt Dillon, Read & Co. -nimisessä investointipankissa.


title: Jerome Powell

text: Powell on puoluekannaltaan republikaani. Hänellä on useiden miljoonien dollarien omaisuus. Hän on ollut sijoitusyhtiö Carlyle Groupin osakas.


title: Synapsi (yhdistys)

text: Synapsi ry on Turun yliopiston biologian ja maantieteen opiskelijoiden ainejärjestö, joka on perustettu vuonna 1962. . Ainejärjestön tarkoituksena valvoa alan opiskelijoiden etuja sekä pitää yhteyttä vastaavien alojen muihin suomalaisiin ja ulkomaalaisiin järjestöihin. Lisäksi Synapsi järjestää jäsenistölleen erilaisia tapahtumia ja monia akateemisia perinteitä, kuten vuosijuhlia ja sitsejä.


title: Synapsi (yhdistys)

text: Synapsin nimi kuvaa sen tehtävää biologian ja maantieteen opiskelijoiden välisenä yhdyssiteenä, minkä lisäksi nimen valitsemiseen vaikutti alkusointu Helsingin yliopiston Symbioosin ja Oulun yliopiston Syntaksiksen kanssa. Yhdistyksen logossa on maailmankartan päälle asetettu hämähäkki, mikä kuvaa jäsenistön pääaineita. Synapsin opiskelijahaalarit ovat metsänvihreät, joskin varsinkin vanhemmissa haalareissa sävy vaihtelee aloitusvuoden mukaan.


title: Tuomas Kärkkäinen

text: Tuomas Kärkkäinen on suomalainen graafinen suunnittelija, kuvittaja ja muusikko. Hän on opiskellut graafista suunnittelua Aalto-yliopiston taiteiden ja suunnittelun korkeakoulussa ja valmistunut valtiotieteiden maisteriksi Helsingin yliopistosta. Taiteellisten kuvitusten lisäksi hän tehnyt toimituksellisia kuvituksia mm. "Arvopaperiin", "Grafia-lehteen ja" "Voimaan".


title: Peiponkaalit

text: Peiponkaalit ("Galax") on uuvanakasvien (Diapensiaceae) heimoon kuuluva pieni kasvisuku. Sukuun luetaan nykyisin kuuluvaksi vain yksi laji: peiponkaali ("Galax urceolata"). Peiponkaalin lisäksi sukuun on kuvattu myös toinenkin laji, "Galax aphylla", mutta sen kuulumisesta peiponkaalien sukuun ei toistaiseksi olla varmoja.


title: Holsti (Jyväskylä)

text: Holsti on asuinalue Jyväskylässä Lohikosken kaupunginosassa. Alueen rakennuskanta koostuu kerros, rivi- ja pientaloista. Holstissa on apteekki, ja lähettyvillä sijaitsee muun muassa Tourulan Minimani ja Seppälän alueen monipuoliset palvelut.


title: Holsti (Jyväskylä)

text: 1920- ja 1930-luvuilla Holstin alueelle rakennettiin puisia omakotitaloja Kankaan tehtaiden työläisille. Holstiin rakennettiin kerrostaloja enimmäkseen 1960- ja 1970-luvuilla, mutta myös 1980-luvun puolella. 1980–1990-luvuilla alueelle rakennettiin paljon rivi- ja pientaloja. Myös 2000- ja 2010-lukujen aikana Holstiin on tehty hieman täydennysrakentamista.


title: Delfiinipuut

text: Delfiinipuut ("Pleiomeris") on heimojen tulkinnasta riippuen joko esikkokasvien (Primulaceae) heimon Myrsinoideae-alaheimoon tai myrsinekasvien (Myrsinaceae) heimoon kuuluva pieni kasvisuku. Sukuun kuuluu vain yksi laji: delfiinipuu ("Pleiomeris canariensis").


title: Humalapyökit

text: Humalapyökit ("Ostrya") on koivukasveihin kuuluva suku. Siinä on yhdeksän lajia. Niistä esiintyy Euroopassa yksi: euroopanhumalapyökki eteläisessä Euroopassa.


title: Nahkamispelit

text: Nahkamispelit ("Eriobotrya") on ruusukasveihin kuuluva suku. Siinä on 12 lajia. Niistä japaninmispeliä viljellään hedelmäpuuna.


title: Kärsimyskruunut

text: Kärsimyskruunut ("Paliurus") on paatsamakasveihin kuuluva suku. Siinä on viisi lajia. Niistä esiintyy Euroopassa yksi: kärsimyskruunu etelä- ja kaakkoisosassa.


title: Siipipähkinät

text: Siipipähkinät ("Pterocarya") on jalopähkinäkasveihin kuuluva suku. Siinä on ainakin kuusi lajia. Kahta lajia kasvatetaan koristepuuna.


title: Mulperiot

text: Mulperiot ("Maclura") on mulperikasveihin kuuluva kasvisuku. Siinä on 12 lajia. Värimulperiota ja keltamulperiota käytetään värikasvina.


title: Rakkopuut

text: Rakkopuut ("Koelreuteria") on saippuamarjakasveihin kuuluva suku. Siinä on kolme lajia. Suku on nimetty saksalaisen kasvitieteilijän Joseph Gottlieb Kölreuterin (1733–1806) mukaan.


title: Juudaksenpuut

text: Juudaksenpuut ("Cercis") on hernekasveihin kuuluva suku. Siinä on kymmenen lajia. Amerikanjuudaksenpuuta sekä palestiinanjuudaksenpuuta kasvatetaan bonsaina ja maustekasvina.


title: Kolibripähkinät

text: Kolibripähkinät ("Oreomunnea") on jalopähkinäkasveihin kuuluva kasvisuku. Siinä on kolme lajia. Niille kaikille on annettu suomenkielinen lajinimi.


title: Papavit

text: Papavit ("Asimina") on annoonakasveihin kuuluva kasvisuku. Siinä on kymmenen lajia. Papavia eli asimiinaa viljellään hedelmäpuuna.


title: Piikkivihmat

text: Piikkivihmat ("Calicotome") on hernekasveihin kuuluva suku. Siinä on viisi lajia. Ne ovat läheistä sukua vihmoille. Euroopassa esiintyy kolme lajia Välimeren seudulla: "Calicotome infesta", "Calicotome spinosa" ja "Calicotome villosa".


title: Herttahortensiat

text: Herttahortensiat ("Schizophragma") on hortensiakasveihin kuuluva suku. Siinä on yhdeksän lajia. Herttahortensiaa kasvatetaan koristepensaana ja -köynnöksenä.


title: Akebiat

text: Akebiat ("Akebia") on akebiakasveihin kuuluva suku. Siinä on neljä lajia. Rinneakebiaa ja laaksoakebiaa kasvatetaan koristeköynnöksenä.


title: Pastorinpensaat

text: Pastorinpensaat ("Sibiraea") on ruusukasveihin kuuluva kasvisuku. Siinä on neljä lajia. Pastorinpensasta käytetään koristepensaana.


title: Nummikanervat

text: Nummikanervat ("Daboecia") on kanervakasveihin kuuluva kasvisuku. Siinä on vain kaksi lajia. Nummikanervat ovat kellokanervien ja kanervien lähisukuisia matalia pensaita. Niitä kasvatetaan koristekasvina. Azoriennummikanerva esiintyy luonnonvaraisena Azorien saarilla ja irlanninnummikanerva esiintyy läntisimmän Euroopan maissa: Irlanti, Ranska, Espanja ja Portugali.


title: Roseepippurit

text: Roseepippurit ("Schinus") on sumakkikasveihin kuuluva suku. Siinä on 31 lajia. Niihin sisältyy muutama maustekasvi, esimerkiksi perunroseepippuri.


title: Limopuut

text: Limopuut ("Zanthoxylum") on ruutakasveihin kuuluva kasvisuku. Siihen sisältyy 175 lajia. Suvulla on pantrooppinen levinneisyys, joka yltää Pohjois-Amerikassa ja Kiinassa myös lauhkealle ilmastovyöhykkeelle.Karibianlimopuusta käytetään puuainesta. Pippurilimopuu tunnetaan maustekasvina.


title: Inkiväärit

text: Inkiväärit ("Zingiber") on inkiväärikasveihin kuuluva kasvisuku. Siinä on 144 lajia. Inkiväärit on inkiväärikasvien tyyppisuku.


title: Code Vein

text: Code Vein () on tuleva toimintaroolipeli, jonka kehittäjä ja julkaisija on Bandai Namco.


title: Code Vein

text: Pelin ilmoitettiin julkaistavan 28. syyskuuta 2018, mutta on myöhemmin lykätty vuodelle 2019. Peli on tulossa PlayStation 4:lle, Windowsille ja Xbox Onelle.


title: Code Vein

text: Pelin kehittämisessä on mukana "God Eater" -sarjan kehittäjiä kuten Hiroshi Yoshimura.


title: The Waste Tide

text: The Waste Tide (荒潮) on kiinalaisen Chen Qiufanin tieteisromaani, joka on voittanut Xingyun-palkinnon.


title: The Waste Tide

text: Kirja sijoittuu lähitulevaisuuteen dystopiseen Kiinaan.


title: The Waste Tide

text: Englanninkielisen käännöksen on tehnyt Ken Liu.


title: Sarja (kukinto)

text: Sarja on lyhytlapakkoinen terttumainen kukinto, jossa kukkaperät lähtevät samasta kohdasta ja ovat keskenään yhtäpitkiä. Sarja voi olla rakenteeltaan myös kaksinkertainen eli kerrannaissarja, jolloin se muodostuu pääsarjoista ja pikkusarjoista.


title: Kerrannaissarja

text: Kerrannaissarja on kukinto, jossa jokainen sarjan haara jakautuu uudeksi sarjaksi.


title: Egyptin sulttaanikunta

text: Egyptin sulttaanikunta () oli lyhytkestoinen Britannian protektoraatti Egyptin alueella, joka oli olemassa vuosien 1914 ja 1922 välillä.


title: Dielektrinen kuumennus

text: Dielektrinen kuumennus tarkoittaa kiinteän kappaleen tai nesteen lämmittämistä nopeasti vaihtelevalla sähkökentällä. Oleellista on, että lämmitettävä aine johtaa huonosti sähköä ts. se on sähköisesti eriste. Yleisin sovellus on mikroaaltouuni. Muita käyttökohteita ovat esimerkiksi puun liimaus ja muovien saumaus. Menetelmän etuna on lämmön kehittyminen suoraan aineen sisällä. Tällöin lämpöä huonosti johtavia aineita voidaan lämmittää nopeasti sisältä päin.


title: Dielektrinen kuumennus

text: Aine koostuu atomeista ja molekyyleistä. Vaikka nämä ovat ulospäin sähköisesti neutraaleja ne kuitenkin koostuvat protoneista (positiivinen varaus) ja elektroneista (negatiivinen varaus). Lisäksi myös eristeaineessa voi olla pieni määrä vapaita varauksen kuljettajia (elektroneja tai ioneja). Kun tällainen aine joutuu ulkoiseen sähkökenttään sen sähköinen tasapaino järkkyy. Positiivisesti varautuneet hiukkaset siirtyvät hiukan kentän suuntaan ja negatiivisesti varautuneet vastakkaiseen suuntaan. Kun sitten ulkoisen sähkökentän suunta vaihdetaan vastakkaiseksi tapahtuu vastaava siirtyminen toiseen suuntaan. Mitä nopeammin kentän suuntaa vaihdetaan ja mitä voimakkaampi sähkökenttä on sitä nopeampia ja suurempia nämä muutokset ovat. Tästä aineen sisällä olevien varausten värähtelystä johtuen aine lämpenee.


title: Dielektrinen kuumennus

text: Lämmitettävään aineeseen siirtyy energiaa sähkökentästä seuraavan kaavan mukaan:


title: Dielektrinen kuumennus

text: Energian siirtyminen riippuu paitsi käytetystä taajuudesta ja kentänvoimakkuudesta myös itse aineesta. Tätä kuvaa tulo ε·tanδ. Nämä tekijät riippuvat paitsi kuumennettavasta aineesta myös käytetystä taajuudesta. Joitakin aineita on helppo kuumentaa. Vesi tai vettä sisältävät tuotteet lämpiävät helposti suurtaajuuskentässä. Toiset aineet kuten esimerkiksi jotkut muovit (polyeteeni (PE), polypropeeni (PP) ja polytetrafluorieteeni (PTFE)) eivät lämpiä merkittävästi suurtaajuuskentässä. Niitä voidaankin käyttää laitteen rakenteissa.


title: Dielektrinen kuumennus

text: Lämmönkehitys puolestaan voidaan laskea kaavasta:


title: Dielektrinen kuumennus

text: Sovellutuksissa käytettävät taajuudet ovat niin sanottuja ISM-taajuuksia.


title: Dielektrinen kuumennus

text: Mikroaaltouuni on tunnetuin ja yleisin tämän tekniikan sovellus. Tavallisessa kotikäytössä olevassa mikroaaltouunissa käytettävä taajuus on 2450 MHz. Tarvittava sähkökenttä tuotetaan siinä magnetronilla. Itse kuumennus tapahtuu sähköisesti suljetussa tilassa, joka on mitoitettu niin että se resonoi (värähtelee) käytettävällä taajudella.


title: Dielektrinen kuumennus

text: Suurtaajuusliimapuristin on laite, jossa käytetään dielektristä kuumennusta nopeuttamaan esimerkiksi puun liimausta. Laite sinällään on lähes tavanomainen liimapuristin. Siinä kuitenkin on lisäksi erityiset elektrodit, joilla liimattavaan aihioon muodostetaan suurtaajuinen sähkökenttä. Kenttä nostaa nopeasti (muutamassa kymmenessä sekunnissa) tuotteen lämpötilan tyypillisesti 50 ... 70 °C:seen. Tämä nopeuttaa huomattavasti liiman kovettumista. Sähkökenttä tuotetaan erityisellä suurtaajuusgeneraattorilla. Jännite elektrodeilla on tyypilliseti tuhansia voltteja ja käytettävä taajuus tavallisesti 13,56 tai 27,12 MHz. Puristimien suurtaajuustehot vaihtelevat kymmenistä aina satoihin kilowatteihin (kW). Liimattavia tuotteita voivat olla esimerkiksi huonekaluaihiot ja liimapalkit.


title: Dielektrinen kuumennus

text: Muovien saumaus on yksi tämän tekniikan sovellusalue. Jotkut muovit lämpenevät nopeasti suurtaajuuskentässä. Laitteessa liitettävät muovit painetaan yhteen elektrodina toimivien leukojen väliin. Kytkemällä suurtaajuinen jännite leukoihin muodostuu niiden välissä oleviin muoveihin voimakas sähkökenttä, joka sulattaa muovit ja ne hitsautuvat kiinni toisiinsa. Näin voidaan valmistaa mm. erilaisia kansiota ja valokuvataskuja. Käytettävä taajuus on tavallisesti 27,12 MHz ja suurtaajuustehot muutamia kilowatteja (kW).


title: Sulunperä

text: Sulunperä on Jyväskylän 65. kaupunginosa.


title: Tikka-Mannila

text: Tikka-Mannila on Jyväskylän 61. kaupunginosa ja osa Tikkakoski-Nyrölän suuraluetta sekä Tikkakosken tilastoaluetta. Alueella sijaitsevat Liinalammin päiväkoti ja koulu.


title: Kuikka (Jyväskylä)

text: Kuikka on Jyväskylän 60. kaupunginosa ja osa Tikkakoski-Nyrölän suuraluetta.


title: Kuukanpää

text: Kuukanpää on Jyväskylän 63. kaupunginosa.


title: Kirkonmäki (Korpilahti)

text: Kirkonmäki on Jyväskylän 80. kaupunginosa.


title: Kotamäki (Korpilahti)

text: Kotamäki on Jyväskylän 84. kaupunginosa.


title: Vespuoli

text: Vespuoli on Jyväskylän 89. kaupunginosa joka jakaantuu Putkilahden pienalueeseen.


title: Tähtiniemi

text: Tähtiniemi on Jyväskylän 85. kaupunginosa.


title: Korpiaho-Heinosniemi

text: Korpiaho-Heinosniemi on Jyväskylän 86. kaupunginosa.


title: Hirvimäki-Puolakka

text: Hirvimäki-Puolakka on Jyväskylän 88. kaupunginosa.


title: Ryan Burnett

text: Ryan Burnett (s. 21. toukokuuta 1992) on englantilainen kääpiösarjan nyrkkeilijä ja hallitseva WBA- ja IBF-liiton maailmanmestari painoluokassaan.


title: Ryan Burnett

text: Burnett syntyi kolmilapsisen perheen keskimmäisenä lapsena. Burnett kiinnostui nyrkkeilystä jo nelivuotiaana. Amatööriurallaan Burnett otteli 98 ottelua joista hävisi neljä.


title: Ryan Burnett

text: Burnett osallistui myös useisiin amatöörinyrkkeilykilpailuihin. Vuonna 2010 hän voitti hopeaa 48-kiloisten sarjassa Azerbaidžanissa järjestetyissä nuorten nyrkkeilyn maailmanmestaruuskilpailuissa.


title: Ryan Burnett

text: Burnett aloitti ammattinyrkkeilyuran vuonna 2013. Vuonna 2017 Burnett kohosi IBF-liiton hallitsevaksi maailmanmestariksi voittamalla Lee Haskinsin kaikin tuomariäänin kaksitoistaeräisen ottelun päätteeksi. Samana vuonna Burnett kohosi myös WBA liiton hallitsevaksi maailmanmestariksi voittamalla Zhanat Zhakiyanovin kaikin tuomariäänin kaksitoistaeräisen ottelun päätteeksi.


title: Frans Salesilainen

text: Pyhä Frans Salesilainen C.O., O.M., O.F.M. Cap. (eng. Francis de Sales, ransk. François de Sales; 21. elokuuta 1567 Château de Sales – 28. joulukuuta 1622 Lyon) oli renessanssiaikainen ranskalainen roomalaiskatolinen piispa, lähetystyöntekijä, sääntökuntalainen, sääntökunnan perustaja, miespyhimys ja yksi katolisen kirkon nykyään 36:sta kirkonopettajista arvonimellä "Doctor caritatis" eli "armeliaisuuden tohtori". Miehen kerrotaan kirjoittaneen ainakin 21 000 kirjettä, 4000 saarnaa, käännyttäneen ainakin 70 000 henkilöä ja laatineen hengellisiä kirjoja, kuten tunnetun teoksen "Introduction to the Devout Life." Hän on kirjoittajien, Bakerin hiippakunnan Oregonissa, Cincinnatin arkkihiipakunnan Ohiossa, katolisen lehdistön, Columbuksen hiippakunnan Ohiossa, ripittäjien, kuurojen ihmisten, kuurouden, Wilmingtonin hiippakunnan Delawaressa, kouluttajien, journalistien ja opettajien suojeluspyhimys. Lisäksi häntä kunnioitetaan sääntökunnassa "Institutum Christi Regis Summi Sacerdotis" ja hänen mukaansa ovat nimetyt sääntökunnat "Institutum Oblatorum S. Francisci Salesii," "Missionarii S. Francisci Salesii de Annecio" ja "Societas S. Francisci Salesii". Pyhimyksen tunnuksia ovat kalju mies pitkällä parralla piispan vaatteissa pitäen kirjaa, piikkien pistämä sydän ja Neitsyt Marian kuva. Paavi Aleksanteri VII julisti miehen autuaaksi 8. tammikuuta 1661 ja pyhimykseksi 19. huhtikuuta 1665 sekä hänestä tehtiin kirkonopettaja autuaan paavi Pius IX:n hallintokaudella 1877. Katolisessa kirkossa pyhän Fransin muistopäivää vietetään 24. tammikuuta. Pyhä Frans Salesilainen saatetaan mainita vähintään vuodelta 590 peräisin olevassa "Kaikkien pyhien litaniassa" ja hänelle on laadittu myös englanninkielinen litania"."


title: Frans Salesilainen

text: Pyhä Frans syntyi aatelisperheeseen Château de Salessa, Duché de Savoiessa, lähellä Geneveä 21. huhtikuuta 1567. Jo varhaisessa iässä hän tahtoi palvella Jumalaa, mutta salasi kutsumuksensa pappeuteen perheeltänsä. Hänen isänsä halusi hänelle uran lakitieteessä ja politiikassa. Pyhä Frans opiskeli Pariisissa (1580-1588) ja Paduassa, missä hän vastaanotti tutkinnon lakitieteen tohtoriksi. (1591) Miellyttääkseen isäänsä hän opiskeli myös miekkailua ja ratsastusta. Harjoitettuaan lakia ja keskusteltuaan isänsä kanssa hän lopulta ryhtyi papiksi, joksi hänet vihittiin vuonna 1593 Annecyssä, Ranskassa. Mies alkoi harjoittaa lähetystyöntekoa Chablaisissa, jossa hän katolisen Savoyn herttua Charles Emmanuelin suojeluksessa käännytti ihmisiä katolisuuteen. Piispa Claude de Granierin kuoltua pyhimys vihittiin 8. joulukuuta 1602 hänen tilalleen Geneven piispaksi ja 1608 hän kirjoitti kuuluisan kirjansa "Introduction to the Devout Life", joka ei ollut tarkoitettu ainoastaan papistolle, vaan myös tavallisille maallikoille ja joka käännettiin pian monille kielille. Piispana hän tutustui myöhemmin myös kanonisoituun leskeen nimeltä Jane de Chantal ja vuosien yhteistyön jälkeen he perustivat vuonna 1610 naisille tarkoitetun sääntökunnan "Ordo Visitationis Beatissimae Mariae Virginis," jonka motto on "Vive Jésus." Vuoden 1622 joulukuun 27. päivänä pyhä Frans koki paralyyttisen kohtauksen ja kuoli seuraavana päivänä 56-vuotiaana ja piispuutensa 20. vuotena. Hänen ruumiinsa palsamoitiin ja sydäntä lukuun ottamatta tuotiin Annecyyn, jossa se oli Ranskan vallankumoukseen asti, jonka uhkaamana se siirrettiin turvaan ja sittemmin tuotiin takaisin.


title: Frans Salesilainen

text: Pyhän Frans Salesilaisen elämä voidaan jakaa seuraaviin vaiheisiin:


title: Frans Salesilainen

text: Pyhä Frans kirjoitti eläessään ainakin seuraavat kirjat:


title: Vanhakylän kansakoulu

text: Vanhakylän kansakoulu voi tarkoittaa seuraavia kansakouluja:


title: Uudenkylän kansakoulu

text: Uudenkylän kansakoulu voi tarkoittaa seuraavia kansakouluja:


title: Wang Zheng (moukarinheittäjä)

text: Wang Zheng (, s. 14. joulukuuta 1987 Xi’an) on kiinalainen moukarinheiton MM-mitalisti.


title: Wang Zheng (moukarinheittäjä)

text: Wang voitti alle 20-vuotiaiden Aasian-mestaruuden 2006 tuloksella 60,16. Saman vuoden alle 20-vuotiaiden MM-kilpailuissa hän sijoittui yhdeksänneksi. Pekingin olympialaisissa 2008 hän karsiutui loppukilpailusta. Hän voitti Itä-Aasian kisoissa 2009 kultaa tuloksella 67,06.


title: Wang Zheng (moukarinheittäjä)

text: Wang saavutti Aasian kisoissa 2010 Kantonissa hopeaa tuloksella 68,17. Hän voitti Aasian-mestaruuden Punessa 2013 tuloksella 72,78. Moskovan MM-kilpailuissa 2013 hän sijoittui neljänneksi silloisella ennätyksellään 74,90.


title: Wang Zheng (moukarinheittäjä)

text: Wang heitti voimassa olevan Aasian ennätyksen 77,68 Chengdussa 29. maaliskuuta 2014. Tulos on edelleen tammikuussa 2019 kaikkien aikojen maailmantilastossa kuudentena. Incheonin Aasian kisoissa 2014 hän saavutti hopeaa tuloksella 74,16. Hän sijoittui viidenneksi Pekingin MM-kilpailuissa 2015. Rio de Janeiron olympialaisissa 2016 hän jäi loppukilpailussa ilman tulosta.


title: Wang Zheng (moukarinheittäjä)

text: Wang saavutti hopeaa Lontoon MM-kilpailuissa 2017 viimeisen kierroksen heitollaan 75,98. Hän sai hopeaa Aasian kisoissa 2018 tuloksella 70,86.


title: Wang Zheng (moukarinheittäjä)

text: Wang on voittanut Kiinan-mestaruuden 2014 ja 2016.


title: Nummen kansakoulu

text: Nummen kansakoulu voi tarkoittaa seuraavia kansakouluja:


title: Kiviyrtit

text: Kiviyrtit ("Woodsia") on kiviyrttikasvien (Woodsiaceae) heimoon kuuluva saniaissuku. Se on sijoitettu joskus myös alvejuurikasvien (Dryopteridaceae) heimoon sekä aiemmin laajempaan kallioimarrekasvien (Polypodiaceae) heimoon. Sukuun kuuluu noin 40 lajia sekä muutamia lajiristeymiä. Niiden lisäksi sukuun on kuvattu noin 40 muutakin lajia, mutta näiden taksonominen asema on toistaiseksi epäselvä.


title: Kiviyrtit

text: Kiviyrtit ovat pieniä tai pienehköjä saniaisia, joilla on lyhyt, pysty ja suomuinen juurakko. Lehtiruoti on lyhyt ja sen tyvellä on solmukohta. Lehtilapa on suikea ja kertaalleen tai kahteen kertaan parilehdykkäinen. Lehdykät ovat myös suikeita, tai kolmiomaisia, ja niissä on vaaleita suomuja tai suomumaisia karvoja. Joillakin lajeilla lehdykät voivat olla myös kaljuja. Itiöpesäkkeet ovat pyöreitä.


title: Kiviyrtit

text: Suvun lajeista Suomessa kasvaa kolmea lajia, karvakiviyrttiä ("Woodsia ilvensis"), kaljukiviyrttiä ("Woodsia glabella") ja tunturikiviyrttiä ("Woodsia alpina"), sekä kalliokiviyrtin ja tunturikiviyrtin risteymää. Näistä karvakiviyrtti on selvästi yleisin.


title: Kiviyrtit

text: Kiviyrttien ("Woodsia") suvun tieteellinen nimi viittaa 1776–1864 eläneeseen englantilaiseen kasvitieteilijään Joseph Woodsiin.


title: Malwina Kopron

text: Malwina Kopron (s. 16. marraskuuta 1994 Puławy, Lublinin voivodikunta, Puola) on puolalainen moukarinheiton MM-mitalisti.


title: Malwina Kopron

text: Kopron saavutti hopeaa alle 18-vuotiaiden MM-kilpailuissa Lillessä 2011 tuloksella 57,03. Hän jäi Barcelonan alle 20-vuotiaiden MM-kilpailujen 2012 karsinnassa ilman tulosta. Hän sijoittui saman ikäluokan EM-kilpailuissa Rietissä 2013 neljänneksi tuloksella 63,13. Hän saavutti pronssia Tallinnan alle 23-vuotiaiden EM-kilpailuissa 2015 tuloksella 68,57. Saman vuoden Pekingin MM-kilpailuissa hän karsiutui loppukilpailusta.


title: Malwina Kopron

text: Kopron sijoittui Amsterdamin EM-kilpailuissa 2016 kuudenneksi. Rio de Janeiron olympialaisissa hän karsiutui loppukilpailusta. Hän saavutti Lontoon MM-kilpailuissa 2017 pronssia avauskierroksen heitollaan 74,76. Hän voitti samana vuonna kultaa Taipein universiadeissa ennätystuloksellaan 76,85.


title: Luettelo suomalaisista olympiamitalisteista

text: Tämä on luettelo suomalaisista olympiamitalisteista. Ensiksi on mainittu voitetut mitalit urheilumuodoittain, ja sen jälkeen urheilijoiden järjestys, joka on ensiksi kulta-, sitten hopea- ja lopuksi pronssimitalien mukaan. M tarkoittaa miehiä ja N naisia.


text: Taidelajien sekä epävirallisten vuoden 1906 välikisojen mitalisteja ei ole tässä taulukossa mukana.


title: Mannisenmäki

text: Mannisenmäki on Jyväskylän 42. kaupunginosa ja osa Palokka-Puuppolan suuraluetta. Alueella sijaitsee Palokankeskus, Prisma ja Palokan Kotikeskus. Kaupunginosan asuinrakennuskanta koostuu lähinnä omakotitaloista.


title: Vertaala

text: Vertaala on Jyväskylän 57. kaupunginosa.


title: Saarenmaa (Jyväskylä)

text: Saarenmaa on Jyväskylän 53. kaupunginosa.


title: Saarenmaa (täsmennyssivu)

text: Saarenmaa voi tarkoittaa seuraavia:


title: Rippalanmäki

text: Rippalanmäki on Jyväskylän 43. kaupunginosa.


title: Haukkamäki

text: Haukkamäki on Jyväskylän 44. kaupunginosa.


title: Heikkilä (Jyväskylä)

text: Heikkilä on Jyväskylän 46. kaupunginosa.


title: Pappilanvuori

text: Pappilanvuori on Jyväskylän 47. kaupunginosa. Siellä sijaitsee muun muassa Palokan terveysasema.


title: Hiekkapohja

text: Hiekkapohja on Jyväskylän 49. kaupunginosa.


title: Matinmäki (Jyväskylä)

text: Matinmäki on Jyväskylän 50. kaupunginosa.


title: Semanttisen laskennan tutkimusryhmä

text: Semanttisen laskennan tutkimusryhmä (, lyhenne SeCo) on vuonna 2002 Helsingin yliopistossa perustettu tutkimusryhmä. Nykyisin tutkimusryhmä on osa Aalto-yliopiston tietotekniikan laitosta. Ryhmän tutkimus keskittyy semanttisiin teknologioihin, kuten Semanttinen Web, linkitetty avoin data, ja älykkäät web-palvelut, joiden sovellusalueita ovat olleet esimerkiksi kulttuuriperintö, digitaaliset ihmistieteet, terveys, laki, biologia, hallinto, markkinointi ja oppiminen.


title: Semanttisen laskennan tutkimusryhmä

text: Tutkimusryhmä on tieteellisten julkaisujen lisäksi kehittänyt erilaisia prototyyppisovelluksia yhteistyössä yritysten, yliopistojen sekä julkisten ja muiden organisaatioiden kanssa. Näiden sovellusten tarkoitus on tuoda esiin semanttisten teknologioiden tuomat mahdollisuudet. Tällaisia sovelluksia ovat mm. Sotasampo ja Semanttinen Finlex. Näiden palveluiden lisäksi tutkimusryhmä on julkaissut myös erilaisia ontologioita, ontologioiden ja datan hallinnointiin liittyviä tukipalveluita (SAHA, ONKI ym.), tekstin ja ontologioiden väliseen linkitykseen sekä dokumenttien annotointiin tarkoitettuja palveluita sekä työkaluja (ARPA).


title: Mia Khalifa

text: Mia Khalifa (), tunnettu myös nimellä Mia Callista (s. 10. helmikuuta 1993 Beirut, Libanon) on yhdysvaltalainen web-kamerapalvelun esiintyjä ja uransa lopettanut pornonäyttelijä.


title: Mia Khalifa

text: Mia Khalifa syntyi 10. helmikuuta 1993 Beirutissa, Libanonissa. Hänen perheensä muutti Yhdysvaltoihin vuonna 2000, kun hän oli seitsemänvuotias. Khalifan ollessa teini, perhe asui Montgomeryn piirikunnassa Marylandissa. Hän valmistui kandidaatiksi University of Texas, El Pasosta, jossa hänen pääaineenaan oli historia.


title: Mia Khalifa

text: Khalifa meni naimisiin amerikkalaisen miehen kanssa täytettyään 18 vuotta helmikuussa 2011. Khalifa ja hänen lapsuuden perheensä ovat roomalaiskatolisia, mutta he eivät harjoita uskoa aktiivisesti. Hänen välinsä perheeseen eivät ole hyvät, koska hän ryhtyi työskentelemään pornotähtenä.


title: Mia Khalifa

text: Hän on saanut myös libanonilaisilta miehiltä tappouhkauksia, koska hän on luultavasti ensimmäinen libanonilainen nainen, joka on työskennellyt pornoteollisuudessa. Myös hänen tatuointinsa ovat herättäneet närää. Khalifa myös provosoi tarkoituksella esimerkiksi pukeutumalla seksikohtauksissa hijabiin väittäen niiden olevan satiirisia.


title: Mia Khalifa

text: Khalifa aloitti pornouransa lokakuussa 2014. Hän oli töissä Whataburger-pikaruokaketjun ravintolassa, ja eräs asiakas kysyi hänen halukkuudestaan tehdä pornoa, jolloin Khalifa hyväksyi tarjouksen. Saman vuoden joulukuussa hänestä tuli Pornhubin suosituin tähti.


title: Mia Khalifa

text: Khalifa tekee nykyisin töitä urheilutoimittajana entisen NBA-tähden Gilbert Arenasin YouTube-kanavalla, jossa hän juontaa "Out of Bounds" -nimistä ohjelmaa.


title: Mia Khalifa

text: Khalifa kertoi uransa lopettamisen syyksi terroristijärjestö Isisiltä saadut tappouhkaukset. Kilpapyöräilijä Lance Armstrongin podcast-ohjelmassa hän totesi pornouran olleen suuri virhe. Uran aloittamisen syyksi hän kertoi halun kapinoida ja olla vapaa.


title: Luettelo Jyväskylän tilastoalueista

text: Tämä on luettelo Jyväskylän tilastoalueista. Jyväskylässä on 49 tilastoaluetta, ja ne on ryhmitelty neljääntoista suuralueeseen.


title: Löfman

text: Löfman on suomalainen sukunimi, joka on muun muassa seuraavilla henkilöillä:


title: Lil Suzy

text: Suzanne Casale Melone (s. 1. maaliskuuta 1979), joka tunnetaan paremmin taiteilijanimeltään Lil Suzy, on yhdysvaltalainen pop-laulaja. Hänet tunnetaan hittikappaleistaan ”Take Me in Your Arms”, ”Promise Me” sekä ”Can’t Get You Out of My Mind”. Lil Suzy oli merkittävä freestyle-musiikkia tuottava laulaja-lauluntekijä 1990-luvun alussa.


title: Verovirasto

text: Verovirasto (, aiemmin "Valtion verovirasto" ja "Veroviranomainen") on Ruotsissa valtion verohallinnosta vastaava viranomainen. Sen toimialaan kuuluu muun muassa yksityishenkilöiden, yksityisten elinkeinon harjoittajien ja muiden yritysten verotus, arvonlisäverotus ja työnantajamaksujen kerääminen. Virastolla on oikeus kaikkien tulotietojen saamiseen ja keräämiseen sekä velvollisuus ilmoittaa verorikoksista ja verosrikosepäilyistä. Veroasioiden lisäksi virasto vastaa myös väestökirjanpidosta, siihen liittyen nimenvaihdoksista sekä myöntää virallisia henkilökortteja.


title: Verovirasto

text: Veroviraston logon on suunnitellut muotoilija Lars Laurentii, ja se kuvastaa rahavirtaa. Vastaava logo on ollut myös Valtion veroviraston ja muiden veroviranomaisten käytössä.


title: Verovirasto

text: Verovirastolla on noin 10 600 työntekijää.


title: Verovirasto

text: Verotoimistoja löytyy kaikkialta Ruotsista, mutta niiden palveluvalikoima vaihtelee konttoreittain. Toiminta on jaettu yksiköihin, joita ovat vero-osasto, suuryritysosasto, kuluttaja- ja kiinteistöosasto, asiakaspalveluosasto, viestintäosasto, IT-osasto, HR-osastoja hallinto-osasto.. Veroviraston pääkonttori sijaitsee Solnassa.


title: Verovirasto

text: Verovirasto tiedottaa verovelvollisia vuosittaisesta verojen maksusta. Viraston verkkosivuilla voi sähköisesti ilmoittaa tulojen muutoksista tai muista muuttuneista tiedoista. Vahvasta verkkopainotuksesta huolimatta palvelua tarjotaan myös puhelimitse, kirjeitse, verotoimistoissa ja sähköpostitse. Veroviraston pääasialliset asiointikielet ovat ruotsi ja englanti, mutta kansallisiin vähemmistöihin kuuluvilla, kuten ruotsinsuomalaisilla, on oikeus kotikunnasta riippumatta asioida Veroviraston kanssa omalla äidinkielellään.


title: Verovirasto

text: Verovirasto on myöntänyt 1. kesäkuuta 2009 lähtien henkilökortteja asukkaille, jotka on merkitty Ruotsin väestörekisteriin, joilla on ruotsalainen henkilötunnus sekä kykenevät todistamaan henkilöllisyytensä. Henkilökortilla on ruotsalainen SIS-merkintä, joka tekee siitä kauttaaltaan pätevän henkilötodistuksen Ruotsissa. Verovirasto alkoi valmistaa henkilökortteja, kun sekä Posten että Svensk kassaservice lopettivat henkilökorttien valmistuksen, ja ainoaksi henkilötodistukseksi jäi kansalaisuuden vaativa kansallinen henkilökortti ja pankkien omat henkilökortit, jotka monesti vaativat pitkän asiakkuuden.


title: Verovirasto

text: Kortti mahdollistaa sähköisen tunnistautumisen.